**รายงานการประชุมสภาองค์การบริหารส่วนตำบลจำป่าหวาย**

**สมัยสามัญ สมัยที่ ๓ ประจำปี พ.ศ. ๒๕๖3**

**วันที่ 14 เดือน สิงหาคม พ.ศ. ๒๕๖3**

**ณ ห้องประชุมสภาองค์การบริหารส่วนตำบลจำป่าหวาย**

**ผู้มาประชุม**

|  |  |  |  |  |  |  |
| --- | --- | --- | --- | --- | --- | --- |
| ลำดับ | ชื่อ - สกุล | | | ตำแหน่ง | ลายมือชื่อ | |
| ๑ | นายนิรันดร์ |  | ขวัญใจ | สมาชิกสภา อบต.หมู่ที่ ๑๒ | นิรันดร์ | ขวัญใจ |
| ๒ | นายธวัชชัย |  | บุญเก่ง | สมาชิกสภา อบต.หมู่ที่ ๖ | ธวัชชัย | บุญเก่ง |
| ๓ | นายนิยม |  | ขัติธิ | สมาชิกสภา อบต.หมู่ที่ ๓ | นิยม | ขัติธิ |
| ๔ | นายก้องหล้า |  | ใฝ่ใจ | สมาชิกสภา อบต.หมู่ที่ ๖ | ก้องหล้า | ใฝ่ใจ |
| ๕ | นางอารีย์ |  | ใฝ่ใจ | สมาชิกสภา อบต.หมู่ที่ ๑ | อารีย์ | ใฝ่ใจ |
| ๖ | นางยุพา |  | บุญเรือง | สมาชิกสภา อบต.หมู่ที่ ๒ | ยุพา | บุญเรือง |
| ๗ | นายเสาร์ |  | อินปินตาม | สมาชิกสภา อบต.หมู่ที่ 3 | เสาร์ | อินปินตา |
| ๘ | นายเกรียงไกร |  | มหาวรรณศรี | สมาชิกสภา อบต.หมู่ที่ ๘ | เกรียงไกร | มหาวรรณศรี |
| ๙ | นายประหยัด |  | จอมภา | สมาชิกสภา อบต.หมู่ที่ ๑๓ | ประหยัด | จอมภา |
| ๑๐ | นายสายสุริยา |  | หล้าอินเชื้อ | สมาชิกสภา อบต.หมู่ที่ ๕ | สายสุริยา | หล้าอินเชื้อ |
| ๑๑ | นายดุสิต |  | ทาทอง | สมาชิกสภา อบต.หมู่ที่ ๗ | ดุสิต | ทาทอง |
| ๑๒ | นายวีระพร |  | ขัติวงค์ | สมาชิกสภา อบต.หมู่ที่ ๔ | วีระพร | ขัติวงค์ |
| ๑๓ | นายวีรพงษ์ |  | พันธุลี | รองประธานสภา อบต. | วีรพงษ์ | พันธุลี |
| ๑๔ | นายสุวรรณ |  | ใฝ่จิตต์ | สมาชิกสภา อบต.หมู่ที่ ๑๐ | สุวรรณ | ใฝ่จิตต์ |
| ๑๕ | นายประชัน |  | จุมปูเครือ | สมาชิกสภา อบต.หมู่ที่ ๘ | ประชัน | จุมปูเครือ |
| ๑๖ | นายยงยุทธ |  | เทพา | สมาชิกสภา อบต.หมู่ที่ 2 | ยงยุทธ | เทพา |
| ๑๗ | นายบุญช่วย |  | มหาวรรณศรี | ประธานสภา อบต. | บุญช่วย | มหาวรรณศรี |
| ๑๘ | นางเสาร์แก้ว |  | วงค์ขัติย์ | สมาชิกสภา อบต.หมู่ที่ ๑๐ | เสาร์แก้ว | วงค์ขัติย์ |
| ๑๙ | นางนุชนภา |  | มหาวรรณศรี | สมาชิกสภา อบต.หมู่ที่ ๑๑ | นุชนภา | มหาวรรณศรี |
| 20 | นายเดิน |  | วงค์จุมปู | สมาชิกสภา อบต.หมู่ที่ ๑3 | เดิน | วงค์จุมปู |
| 21 | นายสมชาย |  | ปิงเมือง | สมาชิกสภา อบต.หมู่ที่ ๙ | สมชาย | ปิงเมือง |
| 22 | นายบุญเรือง |  | ศรีเมือง | สมาชิกสภา อบต.หมู่ที่ ๑ | บุญเรือง | ศรีเมือง |
| 23 | นายพงษ์พันธ์ |  | เจริญ | สมาชิกสภา อบต.หมู่ที่ ๗ | พงษ์พันธ์ | เจริญ |

ผู้เข้าร่วมประชุม

|  |  |  |  |  |  |
| --- | --- | --- | --- | --- | --- |
| ลำดับ | ชื่อ - สกุล | | ตำแหน่ง | ลายมือชื่อ | |
| ๑ | นายสัจจพจน์ | บุญเมือง | นายก อบต.จำป่าหวาย | สัจจพจน์ | บุญเมือง |
| ๒ | นายอิสสระ | ธีรธรรมปัญญา | เลขานุการสภาอบต. | อิสสระ | ธีรธรรมปัญญา |
| ๓ | นายสงวน | ปิงเมือง | รองนายกอบต.จำป่าหวาย | สงวน | ปิงเมือง |
| ๔ | นายชัยชนะ | ภาระจำ | เลขานุการนายก อบต. | ชัยชนะ | ภาระจำ |
| 5 | นายภัทรพล | ปงคำเพย | นักวิชาการป่าไม้ชำนาญการ | ภัทรพล | ปงคำเพย |

๒

|  |  |  |  |  |  |
| --- | --- | --- | --- | --- | --- |
| ลำดับ | ชื่อ - สกุล | | ตำแหน่ง | ลายมือชื่อ | |
| ๖ | นายยุรนันท์ | จอมมิ่ง | ปลัดอำเภอเมืองพะเยา | ยุรนันท์ | จอมมิ่ง |
| ๗ | นายอนันต์ | วงค์บุตร | กำนันตำบลจำป่าหวาย | อนันต์ | วงค์บุตร |
| ๘ | นางหนึ่งนุช | แสนบ้าน | นักวิเคราะห์นโยบายและแผน | หนึ่งนุช | แสนบ้าน |
| ๙ | นายพยุงศักดิ์ | ปิงเมือง | ผู้ช่วยผู้ใหญ่บ้าน หมู่ที่ 2 | พยุงศักดิ์ | ปิงเมือง |
| ๑๐ | นางสมศรี | ช่วยนุกูล | นักวิชาการที่ดิน ชำนาญการพิเศษ | สมศรี | ช่วยนุกูล |
| ๑๑ | นายชัชวาล | ปิงยศ | ผู้ใหญ่บ้านหมู่ที่ 5 | ชัชวาล | ปิงยศ |
| ๑๒ | นายสมเกียรติ | ภาระจำ | รองนายก อบต.จำป่าหวาย | สมเกียรติ | ภาระจำ |
| 13 | นายยรรยงค์ | เสาร์คำเมืองดี | ผู้ช่วยผู้ใหญ่บ้าน หมู่ที่ 7 | ยรรยงค์ | เสาร์คำเมืองดี |
| 14 | นายประกาศ | เสาร์คำเมืองดี | ผู้ช่วยผู้ใหญ่บ้าน หมู่ที่ 9 | ประกาศ | เสาร์คำเมืองดี |
| 15 | นายอนันต์ | ใฝ่จิตร | ผู้ช่วยผู้ใหญ่บ้าน หมู่ที่ 1 | อนันต์ | ใฝ่จิตร |
| 16 | นางอัมพร | ไชยทอง | ผู้ใหญ่บ้านหมู่ที่ 11 | อัมพร | ไชยทอง |
| 17 | นายสมพงษ์ | ศิริกัน | ผู้อำนวยการกองช่าง | สมพงษ์ | ศิริกัน |
| 18 | นายยงยุทธ | มิ่งขวัญ | ผู้ช่วยผู้ใหญ่บ้าน หมู่ที่ 8 | ยงยุทธ | มิ่งขวัญ |
| 19 | นายธนากร | ทนันชัยบุตร | เจ้าพนักงานป่าไม้ชำนาญงาน | ธนากร | ทนันชัยบุตร |
| 20 | นางพงษ์สิริ | ปิยะมาน | นักประชาสัมพันธ์ | พงษ์สิริ | ปิยะมาน |

เริ่มประชุม เวลา ๐๙.๓๐ น.

เมื่อที่ประชุมพร้อมแล้ว เลขานุการสภาองค์การบริหารส่วนตำบลจำป่าหวาย ได้เชิญนายบุญช่วย มหาวรรณศรี ประธานสภาองค์การบริหารส่วนตำบลจำป่าหวาย ได้กล่าวเปิดการประชุมสภาองค์การบริหารส่วนตำบลจำป่าหวาย สมัยสามัญ สมัยที่ ๓ ประจำปี พ.ศ. ๒๕๖3 ตามระเบียบวาระการประชุมที่ได้กำหนด

**ระเบียบวาระที่ ๑ เรื่อง ประธานสภา อบต. แจ้งให้ทราบ**

- ไม่มี

**ระเบียบวาระที่ ๒ เรื่องรับรองรายงานการประชุมครั้งที่แล้ว**

**๒.๑ การประชุมสภาองค์การบริหารส่วนตำบลสมัยประชุมสามัญ สมัยที่ ๒ ประจำปี พ.ศ. ๒๕๖3 วันที่ 22 เดือน มิถุนายน พ.ศ. ๒๕๖3**

ประธานสภา อบต. ตามที่คณะกรรมการตรวจรายงานการประชุมได้ตรวจรายงานการประชุมสมัย

ประชุมสามัญ สมัยที่ ๒ ประจำปี พ.ศ. ๒๕๖3 วันที่ 22 เดือน มิถุนายน พ.ศ. ๒๕๖3 ไปแล้ว มีท่านใดจะแก้ไขหรือเพิ่มเติมอีกหรือไม่ หากไม่มีขอมติครับ

ที่ประชุม - ไม่มีการแก้ไข มีมติรับรอง ๑9 เสียง

ไม่รับรอง - เสียง

งดออกเสียง 4 เสียง

3

**๒.๒ การประชุมสภาองค์การบริหารส่วนตำบลสมัยประชุมสามัญ สมัยที่ ๒ ประจำปี พ.ศ. ๒๕๖3 ครั้งที่ ๒ วันที่ 29 เดือน มิถุนายน พ.ศ. ๒๕๖3**

ประธานสภา อบต. ตามที่คณะกรรมการตรวจรายงานการประชุมได้ตรวจรายงานการประชุมสมัย

ประชุมวิสามัญ สมัยที่ ๒ ประจำปี พ.ศ. ๒๕๖3 ครั้งที่ ๒ วันที่ 29 เดือนมิถุนายน พ.ศ.๒๕๖3 ไปแล้ว มีท่านใดจะแก้ไขหรือเพิ่มเติมอีกหรือไม่ หากไม่มีขอมติครับ

ที่ประชุม - ไม่มีการแก้ไข มีมติรับรอง ๑๙ เสียง

ไม่รับรอง - เสียง

งดออกเสียง 4 เสียง

**ระเบียบวาระที่ 3 เรื่องเพื่อพิจารณา**

**3.1 ญัตติ ขออนุญาตเข้าทำประโยชน์ในเขตป่าสงวนแห่งชาติเพื่อจัดที่ดินนทำกินให้ชุมชน ตามนโยบายของรัฐบาล**

ประธานสภา อบต. ต่อไปเป็นระเบียบวาระที่ 3.1 ญัตติ ขออนุญาตเข้าทำประโยชน์ในเขตป่าสงวนแห่งชาติเพื่อจัดที่ดินทำกินให้ชุมชน ตามนโยบายของรัฐบาล ขอเรียนเชิญตัวแทนจากสำนักงานทรัพยากรธรรมชาติและสิ่งแวดล้อมจังหวัดพะเยาครับ

นายภัทรพล ปงคำเฟย ผมนายภัทรพล ปงคำเฟย นักวิชาการป่าไม้ชำนาญการพิเศษ ตัวแทนจากสำนักงานทรัพยากรธรรมชาติและสิ่งแวดล้อมจังหวัดพะเยาครับ ตามที่สำนักงานทรัพยากรธรรมชาติและสิ่งแวดล้อมจังหวัดพะเยา ประชุมร่วมกับสภาองค์การบริหารส่วนตำบลจำป่าหวาย อำเภอเมืองพะเยา จังหวัดพะเยา ซึ่งมีพื้นที่เป้าหมายของโครงการจัดที่ดินทำกินให้ชุมชนตามนโยบายของรัฐบาล ประจำปี 2562 ตั้งอยู่คือป่าแม่ร่องขุย จังหวัดพะเยา ซึ่งมีพื้นที่ครอบคลุมในตำบลจำป่าหวาย อำเภอเมืองพะเยา ตำบลบ้านปินและตำบลหลองหล่ม อำเภอดอกคำใต้ จังหวัดพะเยาของพื้นที่ดำเนินการ (แปลงรวม) ให้พิจารณานำประเด็นการขอใช้พื้นที่ป่าสงวนแห่งชาติ เพื่อดำเนินการจัดที่ดินทำกินให้ชุมชน เข้าที่ประชุมสภาองค์การบริหารส่วนตำบล เพื่อพิจารณาให้ความเห็นชอบการขอใช้ประโยชน์พื้นที่ดังกล่าว เพื่อจะได้นำมาประกอบในการยื่นคำขออนุญาตเข้าทำประโยชน์ หรือยู่อาศัยภายในเขตป่าสงวนแห่งชาติ ให้เป็นไปตามระเบียบและกฎหมายที่เกี่ยวข้อง เนื่องจากระเบียบเกี่ยวกับการขออนุญาตเข้าทำประโยชน์หรืออยู่อาศัยภายในเขตป่าสงวนแห่งชาติฯ ได้กำหนดว่า พื้นที่ที่จะพิจารณาได้ ต้องได้รับความเห็นชอบจากสภาตำบลหรือองค์การบริหารส่วนตำบลท้องที่ที่ป่านั้นตั้งอยู่ ทั้งนี้จากที่กระผมได้เข้าร่วมประชุมชี้แจงให้ที่ประชุมสภาองค์การบริหารส่วนตำบลจำป่าหวายและพิจารณาแล้ว ซึ่งมีมติไม่เห็นด้วยโดยให้เหตุผลว่าขาดรายละเอียดความชัดเจนของขอบเขตและพื้นที่ และทางอำเภอเมืองได้รายงานให้สำนักงานทราบอีกทางหนึ่งแล้ว ต่อมา สำนักงานฯ ได้ประสานงานแจ้งให้องค์การบริหารส่วนตำบลจำป่าหวายทบทวนอีกครั้งหนึ่ง โดยแจ้งว่าได้ประสานสำนักจัดการทรัพยากรป่าไม้ที่ 2 (เชียงราย) กรมป่าไม้ ในฐานะเป็นหน่วยงานที่เสนอเป็นพื้นที่เป้าหมาย จะได้ร่วมกันในการเข้าร่วมชี้แจงอีกครั้งหนึ่ง รวมทั้งรายงานผลการดำเนินการขับเคลื่อนดังกล่าว ให้ที่ประชุม คทช.จังหวัด ครั้งที่ 3 เมื่อวันที่ 16 กันยายน 2562 รับทราบแล้ว

บัดนี้สำนักงานทรัพยากรธรรมชาติและสิ่งแวดล้อมจังหวัดพะเยา ได้รับหนังสือจังหวัดพะเยา ด่วนที่สุด ที่ พย 0017.3/ว 10364 ลงวันที่ 4 พฤศจิกายน 2562

4

แจ้งว่าการะทรวงมหาดไทย ในฐานะอนุกรรมการฯ ได้รับหนังสือกรมป่าไม้ โดยอธิบดีกรมป่าไม้ ในฐานะอนุกรรมการและเลขานุการคณะกรรมการจัดหาที่ดิน ภายใต้คณะกรรมการนโยบายที่ดินแห่งชาติ (คทช.) ได้มีหนังสือกรมป่าไม้ ที่ ทส 1603.3/ว20697 ลงวันที่ 7 ตุลาคม 2562 พร้อมได้ส่งสำเนารายงานการประชุมคณะอนุกรรมการจัดหาที่ดิน ครั้งที่ 2/2562 เมื่อวันที่ 6 กันยายน 2562 ให้กระทรวงมหาดไทยทราบและขอให้เร่งรัดจังหวัดที่เกี่ยวข้องทราบและพิจารณาดำเนินการตามมติที่ประชุมฯ ดังกล่าว โดยมีมติที่เกี่ยวข้อง คทช.จังหวัดเห็นชอบ เพื่อดำเนินการจัดที่ดินทำกินให้ชุมชน ปีงบประมาณ พ.ศ.2562 (เพิ่มเติม) มติที่ประชุมเห็นชอบให้นำพื้นที่เป้าหมาย เพื่อดำเนินการจัดที่ดินทำกินให้ชุมชน ปีงบประมาณ พ.ศ. 2562 ดังกล่าวไปดำเนินการจัดที่ดินทำกินให้ชุมชน ภายใต้ คทช.จังหวัด มอบหมายหน่วยงานที่ขออนุญาต/จัดทำ/สัญญา/อื่นๆ ตามที่กฎหมายแต่ละประเภทพื้นที่ ทั้งนี้ ในส่วนของจังหวัดพะเยา พื้นที่เป้าหมาย ปี 2562 อยู่ในพื้นที่ป่าสงวนแห่งชาติ จำนวน 2 แห่ง คือ ป่าแม่ลาวฝั่งขวา ป่าแม่บ้านและป่าแม่ใจ เนื้อที่แปลงรวม 381-1-1 ไร่ อยู่ในท้องที่อำเภอแม่ใจ และป่าแม่ร่องขุย เนื้อที่ 7,074-0-49 ไร่ อยู่ในท้องที่อำเภอเมืองพะเยา และอำเภอดอกคำใต้ จังหวัดพะเยา โดยจังหวัดได้มอบหมายให้สำนักงานฯ ในฐานะอนุกรรมการและเลขานุการ เร่งรัดการดำเนินงานดังกล่าวด้วย ดังนั้น เพื่อให้การดำเนินการดังกล่าวเป็นไปด้วยความเรียบร้อย และเป็นไปตามกรอบการดำเนินการที่ คทช.ได้กำหนดไว้ โดยขั้นตอนที่ 6 กำหนดให้ คทช.จังหวัด ดำเนินการยื่นขอ/ดำเนินการอนุญาต ให้ใช้ประโยชน์ตามกฎหมายที่เกี่ยวข้อง จึงขอความร่วมมือท่านโปรดพิจารณาแจ้งให้องค์การบริหารส่วนตำบลจำป่าหวาย อำเภอเมืองพะเยา ซึ่งมีพื้นที่เป้าหมายดำเนินการในปีงบประมาณ 2562 ให้พิจารณานำประเด็นการขอใช้พื้นที่ป่าสงวนแห่งชาติเข้าที่ประชุมสภาองค์การบริหารส่วนตำบลทบทวน เพื่อพิจารณาให้ความเห็นชอบการขอใช้ประโยชน์พื้นที่ดังกล่าวอีกครั้งหนึ่ง พร้อมนี้ได้เชิญเจ้าหน้าที่ของสำนักงานที่ดิน กรมป่าไม้ สหกรณ์จังหวัด ตัวแทนในพื้นที่คือท่านปลัดอำเภอ มาร่วมชี้แจงข้อสงสัยให้กับทุกท่าน

ตามคำสั่งคณะกรรมการนโยบายที่ดินแห่งชาติ ที่ 1/2563 เรื่อง แต่งตั้งคณะกรรมการ โดยมีพลเอกประยุทธ์ จันทร์โอชา นายกรัฐมนตรี ในฐานะประธานกรรมการนโยบายที่ดินแห่งชาติ ซึ่งได้แต่งแต่งคณะอนุกรรมการจัดการที่ดินทำกินจำนวน 10 คณะ ประกอบด้วย

1. คณะอนุกรรมการจัดหาที่ดิน โดยมีรัฐมนตรีว่าการกระทรวงทรัพยากร ธรรมชาติและสิ่งแวดล้อม เป็นประธาน มีหน้าที่ ให้ความเห็นชอบข้อมูลที่ดิน แผนที่ขอบเขตที่ดิน ข้อมูลอื่นที่เกี่ยวข้อง พร้อมด้วยรายชื่อครอบครองเดิม เพื่อกำหนดพื้นที่เป้าหมายการจัดที่ดินทำกินให้ชุมชนหรือที่อยู่อาศัย ในลักษณะแปลงรวม ให้ความเห็นชอบผลกาตรวจสอบขอบเขตที่ติดตามที่คณะอนุกรรม การนโยบายที่ดินจังหวัดเสนอ และส่งมอบให้คณะอนุกรรมการจัดที่ดิน คณะอนุกรรม การส่งเสริมพัฒนาอาชีพและการตลาดดำเนินการต่อไป

5

2. คณะอนุกรรมการจัดที่ดิน มีรัฐมนตรีว่าการกระทรวงมหาดไทยหรือรัฐมนตรี

ช่วยว่าการกระทรวงมหาดไทยซึ่งรัฐมนตรีว่าการกระทรวงมหาดไทยมอบหมาย เป็นประธาน มีหน้าที่กำหนดหลักเกณฑ์การจัดที่ดินทำกินใช้ชุมชนหรือที่อยู่อาศัย ในลักษณะแปลงรวม โดยไม่ใช้กรรมสิทธิ์ และหลักเกณฑ์อื่นๆ ที่เกี่ยวข้อง ให้ความเห็นชอบกระบวนการการจัดที่ดินทำกินให้ชุมชนหรือที่อยู่อาศัย

3. คณะอนุกรรมการส่งเสริมพัฒนาอาชีพและการตลาด มีรัฐมนตรีว่าการกระทรวงเกษตรและสหกรณ์หรือรัฐมนตรีช่วยว่าการกระทรวงเกษตรและสหกรณ์ซึ่งรัฐมนตรีว่าการกระทรวงเกษตรและสหกรณ์มอบหมาย เป็นประธานอนุกรรมการ มีหน้าที่ ให้ความเห็นชอบแนวทางการส่งเสริมพัฒนาอาชีพและการตลาดในรูปแบบของชุมชน เช่น สหกรณ์ วิสาหกิจชุมชน กลุ่มเกษตรกร หรือรูปแบบอื่น ตามแนวทางเศรษฐกิจพอเพียง ภายใต้การใช้ระบบอนุรักษ์ดินและน้ำที่เหมาะสม และการพัฒนาระบบสาธารณูปโภคขั้นพื้นฐาน เพื่อสนับสนุนการดำรงชีวิตของผู้ที่ได้รับการจัดที่ดินทำกินให้ชุมชนหรือที่อยู่อาศัย กำกับ ดูแล ติดตามการส่งเสริมพัฒนาอาชีพและการตลาด และการจัดทำระบบสาธารณูปโภคขั้นพื้นฐาน

4. คณะอนุกรรมการนโยบายที่ดินจังหวัด (คทช.จังหวัด) มีผู้ว่าราชการจังหวัด เป็นประธานอนุกรรมการ มีหน้าที่ สำรวจ ตรวจสอบ จัดทำข้อมูลที่ดิน แผนที่ขอบเขตที่จะจัดที่ดินทำกินให้ชุมชนหรือที่อยู่อาศัยพร้อมด้วยรายชื่อผู้ครอบครองเดิม พิจารณาเห็นชอบแผนการจัดที่ดินทำกินหรือที่อยู่อาศัย และแผนการส่งเสริมพัฒนาอาชีพและการตลาดในระดับจังหวัด โดยประสานกับคณะอนุกรรมการที่เกี่ยวข้อง ดำเนินงานให้เป็นไปตามกระบวนการการจัดที่ดินทำกินให้ชุมชนหรือที่อยู่อาศัย โดยประสานกับคณะอนุกรรมการที่เกี่ยวข้อง จัดทำสาธารณูปโภคขั้นพื้นฐานในพื้นที่จัดที่ดินทำกินให้ชุมชนหรือที่อยู่อาศัย และรายงานผลการปฏิบัติงานให้คณะอนุกรรมการที่เกี่ยวข้อง และคณะกรรมการนโยบายที่ดินแห่งชาติทราบ

5. คณะอนุกรรมการกลั่นกรองกฎหมายการบริหารจัดการที่ดินและทรัพยากรดิน มีนายวิษณุ เครืองาม รองนายกรัฐมนตรี เป็นประธานอนุกรรมการ มีหน้าที่พิจารณากลั่นกรองประเด็นปัญหาข้อกฎหมาย และเสนอแนะแนวทางการบริหารจัดการที่ดินและทรัพยากรดิน ก่อนที่จะนำเสนอคณะกรรมการนโยบายที่ดินแห่งชาติพิจารณา เสนอความเห็นให้มีการตรา แก้ไข ปรับปรุงหรือยกเลิก กฎหมาย และมติคณะรัฐมนตรีที่เกี่ยวข้องกับการบริหารจัดการที่ดินและทรัพยากรดิน รวมทั้งเสนอความเห็นเกี่ยวกับแนวทางแก้ไขปัญหากรณีหน้าที่และอำนาจของคณะกรรมการตามกฎหมายอื่นหรือหน่วยงานของรัฐที่เกี่ยวข้องกับการบริหารจัดการที่ดินและทรัพยากรดินซ้ำซ้อนหรือขัดแย้งกัน

6. คณะอนุกรรมการนโยบาย แนวทาง และมาตรการการบริหารจัดการที่ดินและทรัพยากรดิน มีพลเอกประวิตร วงษ์สุวรรณ รองนายกรัฐมนตรี เป็นประธานอนุกรรมการ มีหน้าที่เสนอแนะ ให้ความเห็นเกี่ยวกับการกำหนดนโยบายและแผนการบริหารจัดการที่ดิน และทรัพยากรดินของประเทศ รวมทั้งหลักเกณฑ์อื่นที่เกี่ยวข้อง เพื่อเสนอต่อคณะกรรมการนโยบายที่ดินแห่งชาติพิจารณา เสนอแนะให้ความเห็นเกี่ยวกับการกำหนดมาตรการ แนวทาง เพื่อเสริมสร้างความร่วมมือระหว่างหน่วยงานของรัฐ

6

ภาคเอกชน และประชาชนในการบริหารจัดการที่ดินและทรัพยากรดิน พิจารณา กลั่นกรอง การจัดทำแผนงบประมาณ แบบบูรณาการให้สอดคล้องกับนโยบายและแผนการบริหารจัดการที่ดินและทรัพยากรดินของประเทศ เพื่อเสนอต่อคณะกรรมการ นโยบายที่ดินแห่งชาติพิจารณา

7. คณะอนุกรรมการกำกับ ติดตาม และประเมินผล มีนายเทวัน ลิปตพัลลภ รัฐมนตรีประจำสำนักนายกรัฐมนตรี เป็นประธานอนุกรรมการ มีหน้าที่เสนอแนะ ให้ความเห็นต่อการกำหนดมาตรการที่ดินและทรัพยากรดินของประเทศ ติดตามประสานงาน สนับสนุน หรือเร่งรัดการดำเนินงานของคณะกรรมการตามกฎหมายอื่น หรือหน่วยงานของรัฐที่เกี่ยวข้อง ให้มีการดำเนินงานที่สอดคล้องกับนโยบายและแผนการบริหารจัดการที่ดินและทรัพยากรดินของประเทศ เพื่อรายงานผลต่อคณะกรรมการนโยบายที่ดินแห่งชาติ

8. คณะอนุกรรมการสารสนเทศที่ดินและทรัพยากรดิน มีผู้อำนวยการสำนักงานคณะกรรมการนโยบายที่ดินแห่งชาติ เป็นประธานอนุกรรมการ มีหน้าที่กำหนดแนวทางการพัฒนาศูนย์ข้อมูลที่ดินและทรัพยากรดินที่สามารถเชื่อต่อเครือข่ายข้อมูลสารสนเทศทางด้านที่ดินและทรัพยากรดินเพื่อบูรณาการวางแผนพัฒนาการใช้ประโยชน์และการอนุรักษ์ตลอดจนรวบรวม จัดเก็บพิมพ์เขียวข้อมูลที่ดินและทรัพยากรดินของประเทศ

9. คณะอนุกรรมการปรับปรุงแผนที่แนวเขตที่ดินของรัฐแบบบูรณาการมาตราส่วน 1 : 4000 (One Mep) และแก้ไขปัญหาแนวเขตที่ดินของรัฐ มีรัฐมนตรีว่าการกระทรวงกลาโหม เป็นประธานอนุกรรมการ มีหน้าพิจารณากำหนดแนวทางการแก้ไขปัญหาแนวเขตที่ดินของรัฐต่อคณะกรรมการนโยบายที่ดินแห่งชาติ และเสนอคณะรัฐมนตรีเพื่อพิจารณาให้ความเห็นชอบในการให้หน่วยงานที่เกี่ยวข้องดำเนินการตามอำนาจหน้าที่และแนวทางดังกล่าว ดำเนินการให้เป็นไปตามมติคณะรัฐมนตรีว่าด้วยการดำเนินการปรับปรุงแผนที่แนวเขตที่ดินของรัฐแบบบูรณาการของหน่วยงานที่มีอำนาจหน้าที่ในการดูแลที่ดินรัฐแต่ละประเภท ได้สอดคล้องกับแผนที่แนวเขตที่ดินของรัฐแบบบูรณาการ มาตราส่วน 1 : 4000 (One Mep) จัดทำข้อเสนอแนะเพื่อให้ได้ข้อยุติกรณีแนวเขตทีดิ่นของรัฐที่อยู่ในความดูแลรับผิดชอบของแต่ละหน่วยงานทับซ้อนกัน หรือไม่ถูกต้องที่กฎหมายกำหนด รวมทั้งเสนอมาตรการช่วยเหลือผู้ที่ได้รับผลกระทบจากการดำเนินการปรับปรุงแผนที่แนวเขตที่ดินของรัฐแบบบูรณาการ มาตราส่วน 1 : 4000 (One Mep) เสนอต่อคณะกรรมการนโยบายที่ดินแห่งชาติ และคณะรัฐมนตรี

ทั้งนี้หากที่ประชุมยังมีข้อสงสัยในเรื่องของพื้นที่ 7,074-0-49 ไร่ ว่าอยู่ส่วนใดของที่คาบเกี่ยวความรับผิดชอบของตำบลจำป่าหวาย อย่างนั้นเพื่อความชัดเจนจึงขอให้ทางสำนักงานจัดการทรัพยากรป่าไม้ที่ 2 ได้อธิบายให้ที่ประชุมได้ทราบครับ

นายธนากร ทนันชัยบุตร ผมนายธนากร ทนันชัยบุตร เจ้าพนักงานป่าไม้ชำนาญงาน ตัวแทนสำนักงานจัดการทรัพยากรป่าไม้ที่ 2 เชียงราย สำหรับพื้นที่ตามที่กฎหมาย ในส่วนของจังหวัดพะเยา พื้นที่เป้าหมาย ปี 2562 อยู่ในพื้นที่ป่าสงวนแห่งชาติ จำนวน 2 แห่ง คือ ป่าแม่ลาวฝั่งขวา ป่าแม่บ้านและป่าแม่ใจ เนื้อที่แปลงรวม 381-1-1 ไร่ อยู่ในท้องที่อำเภอแม่ใจ ซึ่งได้รับความเห็นชอบอนุญาตให้เข้าทำการจัดรูปที่แล้ว และอีกหนึ่งส่วนคือป่าแม่ร่องขุย เนื้อที่ 7,074-0-49 ไร่ อยู่ในท้องที่อำเภอเมืองพะเยา และอำเภอดอกคำใต้

7

จังหวัดพะเยา เป้าหมายครอบคลุมตำบลจำป่าหวาย จำนวน 1,192 ไร่ ซึ่งเป็นกรณีบุกรุกเข้าทำประโยชน์ในเขตพื้นที่ป่าสงวน ข้อมูลทำการสำรวจเมื่อปี 2545 ซึ่งทุกท่านในจะได้เห็นจากภาพถ่ายทางอากาศซึ่งเป็นพื้นที่สีแดงตามที่ผมได้นำเสนอนี้ พื้นที่ดังกล่าวอยู่นอกเหนือจากเขตพื้นที่ป่าผักหนอง โดยเป็นพื้นที่ของขาวบ้านที่ทำประโยชน์อยู่แล้ว รวมทั้งสิ้น 1,192 ไร แบ่งเป็น 104 ราย จำนวน 118 แปลง

นายสมชาย ปิงเมือง ผมนายสมชาย ปิงเมือง สมาชิกสภา อบต.จำป่าหวาย หมู่ที่ 9 ผมขอทราบรายละเอียดที่ชัดเจนครับว่าพื้นที่เป้าหมายดังกล่าวนี้อยู่จุดใดกันแน่ เพราะผมเห็นในแผนที่แล้วไม่ชัดเจนครับ และขอทราบข้อมูลด้วยว่าบุคคลใดบ้านที่เป็นคนบุกรุกเข้าทำกินบนที่ดินดังกล่าวบ้าง

นายเสาร์ อินปินตา ผมนายเสาร์ อินปินตา สมาชิกสภา อบต.จำป่าหวาย หมู่ที่ 3 จากที่ผมฟังท่านมาทราบได้ว่าเป็นเขตพื้นที่ป่าสงวน แต่ท่านยังเห็นควรที่จะให้ชาวบ้านเข้าไปบุกรุกทำกิน แต่พื้นที่ แม้แต่พื้นที่ สปก.ก็ยังให้เป็นพื้นที่ทำกินอย่างเดิม ไม่มีการเปลี่ยนแปลง ในเมื่อเป็นเช่นนี้ พื้นที่ป่าสงวน ควรสงวนไว้ให้เป็นพื้นที่ป่าอย่างเดิมเถอะครับ

นายพงษ์พันธ์ เจริญ ผมนายพงษ์พันธ์ เจริญ สมาชิกสภา อบต.จำป่าหวาย หมู่ที่ 7 ผมในฐานะตัวแทนของประชาชนในพื้นที่ตำบลจำป่าหวาย ผมขอให้ความเห็นว่าพื้นที่เป้าหมายดังกล่าวเป็นเขตพื้นที่ป่าสงวนป่าแม่ร่องขุยนั้น เท่าที่ผมทราบมาคือพื้นที่ป่าต้นน้ำ เปรียบเสมือนเป็นแหล่งชีวิตของชาวตำบลจำป่าหวาย หากถูกทำลายหรือถูกครอบครองโดยมนุษย์แล้ว ป่าต้นน้ำย่อมหายไป แต่ก็ทราบมาด้วยว่าพื้นที่ดังกล่าวโดนบุกรุกโดยบุคคลที่มิใช่คนในตำบลจำป่าหวายเลย เป็นคนพื้นที่อื่นทั้งสิ้น จากที่ผมจากที่ท่านเสนอรายงานมานั้นข้อมูลปรากฎ ณ ปี พ.ศ.2545 มาจนถึงปัจจุบัน 2563 เป็นระยะเวลา 18 ปี ป่าสงวนถูกบุกรุกแต่ไม่มีหน่วยงานใดเข้ามาดูแล ซึ่งผมก็ทราบดีว่าเป็นนโยบายของรัฐบาล ถ้ามองถึงการให้ความช่วยเหลือแก่ผู้ยากไร้ที่อยู่จริงผมก็เห็นดีด้วย แต่เนื่องด้วยอย่างที่เราทราบกันดีอยู่แล้ว ว่าเป็นทางผ่านให้นายทุนเข้ามาทำประโยชน์ในพื้นที่ดังกล่าว ซึ่งผมก็คาดไว้อย่างแน่นอนว่าหากเปลี่ยนรัฐบาลใหม่ นโยบายมาใหม่ต้องมีการขยายเขตชุมชน บุกรุกเขตป่าสงวนกันออกไปอีกเช่นกัน ทั้งนี้จากที่ผมเคยรับทราบมาคือกรมป่าไม้มีนโยบายทวงคืนผืนป่า เพื่ออนุรักษ์เป็นต้นน้ำ เพิ่มปริมาณป่าเพื่อความสมดุลของธรรมชาติ แต่กลับมีนโยบายให้ผู้บุกรุกป่าได้มีเอกสารสิทธิ์เข้าทำกินอย่างถูกกฎหมาย ผมว่านโยบายนี้ย้อนแย้งอย่างไรไม่ทราบ ซึ่งผมในฐานะตัวแทนชาวตำบลจำป่าหวาย ขอยืนยันว่าไม่ยินยอมให้นำพื้นที่ดังกล่าวไปจัดสรรให้เป็นที่ดินทำกินแก่บุคคลต่างๆ อย่างแน่นอนครับ

นายอนันต์ วงค์บุตร ผมนายอนันต์ วงค์บุตร กำนันตำบลจำป่าหวาย จากที่ผมได้เคยเข้าร่วมไปทำการจับไม้ในเขตป่าสงวนช่วงปี 2560 ส่วนท้ายป่าผักหนอง ซึ่งผมสำรวจมาหลายครั้งแล้วพื้นที่ดังกล่าวนั้นเป็นแหล่งต้นน้ำป่าแม่ร่องขุย จุดนี้ผมเห็นว่าเป็นพื้นที่ที่ถูกทำลายมากที่สุด ถูกบุกรุกโดยบุคคลเข้าปลูกสร้างที่อยู่อาศัยเป็นหลักแหล่ง ในเขตพื้นที่ป่าซึ่งเป็นคนบ้านปิน ซึ่งไม่มีคนบ้านจำป่าหวายเลย ซึ่งผมก็เคยร่วมเดินสำรวจกับทางสำนักงานอุทยานแห่งชาติ และเจ้าหน้าที่ป่าไม้ซึ่งก็เห็นว่ามีการบุกรุกแต่ก็ไม่ได้ทำการใดๆ กับบุคคลเหล่านี้ ผมเคยถามชาวบ้านแถวนั้นซึ่งได้คำตอบคือมาเช่าที่ทำกินจากนายทุน ไร่ละ 5,000 บาท ซึ่งจากที่ผมเคยเดินเข้าป่าตั้งแต่สมัยปู่ย่า ตายาย สภาพ

8

เมื่อก่อนเป็นป่าอุดมสมบูรณ์มาก และเมื่อมาถึงปัจจุบันสภาพป่าสูญเสียไปเยอะ ซึ่งผมเห็นสมควรที่จะนำพื้นที่ดังกล่าวกลับมาดูและฟื้นฟูให้กลับมาอยู่ในสภาพเดิมดีกว่าครับ ดีกว่าปล่อยให้คนบุกรุกเข้าไปเรื่อยๆ อีกหน่อยก็จะไม่เหลือป่าอีกเลย

นายธนากร ทนันชัยบุตร ผมนายธนากร ทนันชัยบุตร เจ้าพนักงานป่าไม้ชำนาญงาน ตัวแทนสำนักงานจัดการทรัพยากรป่าไม้ที่ 2 เชียงราย ผมต้องขออนุญาตอธิบายอีกครั้งหนึ่งครับ คือที่ผมมาร่วมประชุมในวันนี้วัตถุประสงค์คือมาขอมติที่ประชุมว่าเห็นชอบให้เข้าทำการจัดรูปที่ดินหรือไม่ครับ

นายภัทรพล ปงคำเฟย ผมนายภัทรพล ปงคำเฟย นักวิชาการป่าไม้ชำนาญการพิเศษ ตัวแทนจากสำนักงานทรัพยากรธรรมชาติและสิ่งแวดล้อมจังหวัดพะเยา ผมต้องขออนุญาตชี้แจงต่อที่ประชุมอีกครั้งหนึ่งครับ ปัญหาเรื่องของที่ดินทำกินนั้นเป็นปัญหาที่สืบเนื่องมายาวนานรัฐบาลจึงได้มีนโยบายการจัดการที่ดินนั้นเป็นเพื่อการแก้ไขปัญหาดังกล่าว ซึ่งนโยบายดังกล่าวเป็นนโยบายระดับชาติ เพื่อแก้ไขปัญหาให้คนไร้ที่ดินทำกินทั้งประเทศครับ ไม่ได้มองแค่จุดใดจุดหนึ่ง สำหรับพื้นที่เป้าหมายนี้ครอบคลุมเขตตำบลบ้านปิน ตำบลดอกคำใต้ และตำบลจำป่าหวาย ซึ่งการติดสินใจนั้นเป็นอำนาจของสภาครับ ผมมีหน้าที่เพียงนำเสนอผลการพิจารณาของสภาเท้านั้นครับ

นายสงวน ปิงเมือง ผมนายสงวน ปิงเมือง รองนายกองค์การบริหารส่วนตำบลจำป่าหวาย จากข้อมูลการเข้าบุกรุกป่าตั้งแต่ปี 2545 ซึ่งเป็นการกระทำผิดกฎหมายอยู่แล้ว เหตุใดทางป่าไม้ซึ่งเป็นผู้กำกับดูแล และทราบข้อมูลบุคคลดังกล่าวอยู่แล้ว จึงปล่อยให้บุคคลกลุ่มนี้บุกรุกทำกินกันอยู่โดยไม่มีการจับกุมใดๆ แล้วเมื่อเวลาผ่านไปกลับจะยินยอมให้บุคคลกลุ่มนี้ได้ครอบครอบพื้นที่อย่างถูกกฎหมายอีกด้วย ผมในฐานะคนตำบลจำป่าหวายเห็นว่าควรนำผืนป่านี้กลับคืนมาฟื้นฟูให้เป็นป่าที่อุดมสมบูรณ์เหมือนเดิมครับ

นายภัทรพล ปงคำเฟย ผมนายภัทรพล ปงคำเฟย นักวิชาการป่าไม้ชำนาญการพิเศษ ตัวแทนจากสำนักงานทรัพยากรธรรมชาติและสิ่งแวดล้อมจังหวัดพะเยา ตามระเบียบใหม่แตกต่างจากเดิมคือคณะกรรมการอาจพิจารณาแบ่งขอบเขตการพิจารณาเป็นจังหวัด อำเภอ ตำบล ซึ่งบริทบของแต่ละพื้นที่อาจมีความแตกต่างกัน จึงสามารถแยกการพิจารณาได้ ตามที่คณะกรรมการระดับจังหวัดจะนำเสนอไปยังคณะกรรมการระดับชาติให้ได้รับทราบ

นายสัจจพจน์ บุญเมือง ผมนายสัจจพจน์ บุญเมือง นายกองค์การบริหารส่วนตำบลจำป่าหวาย ในเรื่องของการอนุรักษ์ให้เป็นต้นน้ำลำธารผมว่าเป็นสิ่งที่ดีครับ จากพื้นที่พันกว่าไร่ของตำบลจำป่าหวาย จากอดีตเคยเป็นผืนป่าอุดมสมบูรณ์ ในปัจจุบันถูกบุกรุกแผ้วถาง ทำให้ประสบปัญหาภัยแล้ง แย่งน้ำใช้ต้นไม้ ทั้งสวนไร่นาเสียหายหมด ในช่วงหน้าฝนน้ำก็ท่วมบ้านเรือน ไร่นาเสียหาย เนื่องด้วยเราตัดไม้ทำลายป่าทำให้เกิดภัยธรรมชาติต่างๆ มากมาก เพียงหากเราอนุรักษ์และช่วยกันฟื้นฟูป่าก็จะทำให้ภัยธรรมชาติต่างๆ เบาบางลงได้บ้างโดยขอให้ทุกท่านได้ตระหนักถึงความสำคัญของป่าครับ

นายชัชวาล ปิงยศ ผมนายชัชวาล ปิงยศ ผู้ใหญ่บ้านหมู่ที่ 5 หากมองที่นโยบายของรัฐบาลการมอบที่ดินทำกินให้แก่ผู้ยากไร้ ให้มีที่กินเป็นหลักแหล่งถือว่าเป็นนโยบายที่ดีครับ แต่สำหรับพื้นที่เป้าหมายของตำบลจำป่าหวายนั้น ผู้บุกรุกไม่ใช่คนจำป่าหวายเลยแม้แต่คนเดียว เป็นคนบ้านอื่นเสียหมด ผมเคยลงพื้นที่ดังกล่าวแล้วมีถนนตัดผ่านเขตพื้นที่สภาพ

9

ยังใหม่เอี่ยม ดูดียิ่งกว่าถนนตัดผ่านหมู่บ้านผมเสียอีก ทั้งๆที่เป็นถนนเข้าไปในป่าในดง ซึ่งผมคาดว่าในอนาคตและอีกไม่ช้าไม่นานอย่างแน่นอนจะต้องมีการบุกรุกขยายเขตพื้นที่ออกไปอีกแล้วสุดท้ายป่าของเราก็จะไม่เหลืออย่างแน่นอนครับ พื้นที่ของเราก็มีเพียงเท่านี้แล้วแถมยังเป็นพื้นที่ป่าต้นน้ำ ผมจึงไม่เห็นควรที่จะให้นำพื้นที่ดังกล่าวไปจัดสรรให้กับบุคคลพวกนั้นครับ ผมขอแนะนำให้ท่านเปลี่ยนแนวคิดกลับมาฟื้นฟูสภาพป่า จับกุมหรือจะขับไล่ผู้คนที่บุกรุกออกนอกพื้นที่เสีย แล้วกลับมาปลูกป่าทดแทนคืนธรรมชาติให้กลับมาเหมือนเดิมดีกว่าครับ

นายก้องหล้า ใฝ่ใจ ผมนายก้องหล้า ใฝ่ใจ สมาชิกสภา อบต.จำป่าหวาย หมู่ที่ 6 เรื่องของการบุกรุกป่าสงวนท่านยังเห็นว่าเป็นสิ่งที่ควรได้รับการช่วยเหลือ แต่เหตุใดคนในหมู่บ้านผมเพียงแค่ 12 – 13 หลังคาเรือนอำเภอยังขับไล่ออกเนื่องจากบุกรุกพื้นที่ป่าของหมู่บ้าน ซึ่งชาวบ้านกลุ่มดังกล่าวเป็นคนยากไร้ ไม่มีที่อยู่ไม่มีที่ทำกิน แต่นโยบายของท่านกลับให้สิทธิแก่คนที่บุกรุกแม้กระทั่งเขตป่าสงวนซึ่งเป็นพื้นที่ที่ควรอนุรักษ์ไว้ เหตุใดจึงเลือกปฏิบัติครับแบบไม่รู้สึกผิดครับ

นายยงยุทธ มิ่งขวัญ ผมนายยงยุทธ มิ่งขวัญ ผู้ใหญ่บ้านหมู่ที่ 8 จากที่ฟังท่านพูดมา ขาวบ้านที่เข้าทำประโยชน์ตั้งแต่ปี 2545 รวมทั้งสิ้น 1,192 ไร แบ่งเป็น 104 ราย จำนวน 118 แปลง ในเมื่อท่านมีข้อมูลชัดเจนอยู่ในมือขนาดนี้แล้ว เหตุใดท่านจึงไม่เข้าไปจัดการข้อหาบุกรุกป่าสงวนครับ เหตุใดจึงปล่อยไว้ให้เวลาล่วงเลยมาจนถึงปัจจุบัน แบบนี้ไม่ถือว่าท่านละเลยการปฏิบัติหน้าที่หรือครับ

นายธนากร ทนันชัยบุตร ผมนายธนากร ทนันชัยบุตร เจ้าพนักงานป่าไม้ชำนาญงาน ตัวแทนสำนักงานจัดการทรัพยากรป่าไม้ที่ 2 เชียงราย ตามอำนาจหน้าที่แล้วผมเพียงปฏิบัติงานด้านการประสานงาน งานด้านการปราบปรามเป็นงานของอีกหน่วยงานหนึ่งครับ ผมไม่สามารถก้าวงานของหน่วยงานอื่นได้ และการนำเสนอในวันนี้เป็นนโยบายบายของรัฐบาล เป็นนโยบายระดับชาติ เป็นการแก้ไขปัญหาให้กับคนทั้งประเทศ ไม่ได้มองแค่พื้นที่ตำบลจำป่าหวายเพียงแห่งเดียวครับ ทั้งนี้มติของสภาจะออกมาอย่างไรจะเห็นชอบหรือไม่ ก็ขอให้สภาพิจารณาเองครับ

ประธานสภา อบต. ที่ประชุมมีท่านใดจะอภิปรายหรือซักถามประเด็นใดหรือไม่ หากไม่มีผมจะขอมติที่ประชุมโดยการยกมือ ในญัตติ เรื่องการขออนุญาตเข้าทำประโยชน์ในเขตป่าสงวนแห่งชาติเพื่อจัดที่กินทำกินให้ชุมชน ตามนโยบายของรัฐบาล ว่าเห็นชอบด้วยหรือไม่ ขอมติครับ

ที่ประชุม มีมติ เรื่องการขออนุญาตเข้าทำประโยชน์ในเขตป่าสงวนแห่งชาติเพื่อจัดที่ดินทำกินให้ชุมชน ตามนโยบายของรัฐบาล ดังนี้

- เห็นขอบการขออนุญาตเข้าทำประโยชน์ในเขตป่าสงวนแห่งชาติฯ 0 เสียง

- ไม่เห็นชอบการขออนุญาตเข้าทำประโยชน์ในเขตป่าสงวนแห่งชาติฯ 21 เสียง

- งดออกเสียง 2 เสียง

ประธานสภา อบต. ผลสรุปคือที่ประชุมสภามีมติไม่เห็นขอบการขออนุญาตเข้าทำประโยชน์ในเขต

ป่าสงวนแห่งชาติเพื่อจัดที่ดินทำกินให้ชุมชน ตามนโยบายของรัฐบาล ทั้งนี้ต้องขอขอบคุณท่านปลัดอำเภอประจำตำบลจำป่าหวาย ผู้แทนจากสำนักงานทรัพยากรธรรมชาติและสิ่งแวดล้อมจังหวัดพะเยา ผู้แทนจากสำนักงานจัดการทรัพยากรป่าไม้ที่ 2 เชียงราย และผู้แทนจากสำนักงานที่ดินจังหวัดพะเยา ที่มาชี้แจงรายละเอียดให้ความชัดเจนและตอบข้อซักถามของที่ประชุม ขอขอบคุณครับ

10

**3.2 ญัตติ ร่างข้อบัญญัติองค์การบริหารส่วนตำบล เรื่อง งบประมาณรายจ่าย ประจำปี**

**งบประมาณ พ.ศ.2564**

ประธานสภา อบต. ต่อไปเป็นระเบียบวาระที่ 3.2 ร่างข้อบัญญัติองค์การบริหารส่วนตำบล เรื่อง งบประมาณรายจ่าย ประจำปีงบประมาณ พ.ศ. ๒๕๖4 ตามที่ผู้บริหารได้เสนอร่างข้อบัญญัติงบประมาณรายจ่าย ประจำปีงบประมาณ พ.ศ. ๒๕๖4 เพื่อให้ท่านสมาชิกสภา อบต. ได้พิจารณาร่วมกัน ซึ่งเอกสารร่างข้อบัญญัติฯ ก็ได้แจกจ่ายให้ทุกท่านไปแล้ว ขอเชิญท่าน นายก อบต. ได้แถลงต่อที่ประชุมครับ

นายสัจจพจน์ บุญเมือง ท่านประธานสภาฯ และสมาชิกสภาองค์กาบริหารส่วนตำบลจำป่าหวาย ผมนายสัจจพจน์ บุญเมือง นายกองค์การบริหารส่วนตำบลจำป่าหวาย

บัดนี้ ถึงเวลาที่คณะผู้บริหารขององค์การบริหารส่วนตำบลจำป่าหวาย จะได้เสนอร่างข้อบัญญัติงบประมาณรายจ่ายประจำปีต่อสภาองค์การบริหารส่วนตำบลจำป่าหวายอีกครั้งหนึ่ง ฉะนั้น ในโอกาสนี้ คณะผู้บริหารองค์การบริหารส่วนตำบลจำป่าหวาย จึงขอชี้แจงให้ท่านประธานและสมาชิกทุกท่านได้ทราบถึงสถานะการคลัง ตลอดจนหลักการและแนวนโยบายการดำเนินการ ในปีงบประมาณ พ.ศ. ๒๕๖4 ดังต่อไปนี้

๑. สถานะการคลัง

๑.๑ งบประมาณรายจ่ายทั่วไป

ในปีงบประมาณ พ.ศ. ๒๕๖3 ณ วันที่ 7 สิงหาคม ๒๕๖3 องค์กรปกครองส่วนท้องถิ่นมีสถานะการเงิน ดังนี้

๑.๑.๑ เงินฝากธนาคาร จำนวน 66,793,428.62 บาท

๑.๑.๒ เงินสะสม จำนวน 29,852,639.32 บาท

๑.๑.๓ ทุนสำรองเงินสะสม จำนวน 20,653,087.37 บาท

๑.๑.๔ รายการกันเงินไว้แบบก่อหนี้ผูกพันและยังไม่ได้เบิกจ่าย จำนวน - โครงการ รวม - บาท

๑.๑.๕ รายการที่ได้กันเงินไว้โดยยังไม่ได้ก่อหนี้ผูกพัน จำนวน 16 โครงการ รวม 1,066,880.43 บาท

๑.๒ เงินกู้คงค้าง จำนวน – บาท

๒. การบริหารงบประมาณ ในปีงบประมาณ ๒๕๖3 ณ วันที่ 7 สิงหาคม พ.ศ.๒๕๖3

(๑) รายรับจริง จำนวน 45,119,321.40 บาท ประกอบด้วย

หมวดภาษีอากร จำนวน 44,407.00 บาท

หมวดค่าธรรมเนียม ค่าปรับ และใบอนุญาต จำนวน 171,110.36 บาท

หมวดรายได้จากทรัพย์สิน จำนวน 658,314.94 บาท

หมวดรายได้จากสาธารณูปโภคและการพาณิชย์ จำนวน ๐.๐๐ บาท

หมวดรายได้เบ็ดเตล็ด จำนวน 12,637.๐๐ บาท

หมวดรายได้จากทุน จำนวน 0.00 บาท

หมวดภาษีจัดสรร จำนวน 19,004,154.10 บาท

หมวดเงินอุดหนุนทั่วไป จำนวน 25,228,698.00 บาท

(๒) เงินอุดหนุนที่รัฐบาลให้โดยระบุวัตถุประสงค์ จำนวน 102,091.00 บาท

(๓) รายจ่ายจริง จำนวน 31,655,592.42 บาท ประกอบด้วย

งบกลาง จำนวน 16,224,778.79 บาท

11

งบบุคลากร จำนวน 11,060,714.00 บาท

งบดำเนินงาน จำนวน ๓,593,502.80 บาท

งบลงทุน จำนวน 145,250.00 บาท

งบรายจ่ายอื่น จำนวน ๐.๐๐ บาท

งบเงินอุดหนุน จำนวน 929,720.00 บาท

(๔) รายจ่ายที่จ่ายจากเงินอุดหนุนที่รัฐบาลให้โดยระบุวัตถุประสงค์

จำนวน 102,091.00 บาท

(๕) รายจ่ายที่จ่ายจากเงินสะสม จำนวน 0.00 บาท

(๖) รายจ่ายที่จ่ายจากเงินทุนสำรองเงินสะสม จำนวน ๐.๐๐ บาท

(7) รายจ่ายที่จ่ายจาเงินกู้ จำนวน 0.00 บาท

บันทึกหลักการและเหตุผล ประกอบร่างข้อบัญญัติงบประมาณรายจ่ายประจำปีงบประมาณ พ.ศ. ๒๕๖4

โดยเป็นการสมควรตั้งงบประมาณรายจ่ายประจำปีงบประมาณ พ.ศ. ๒๕๖4 อาศัยอำนาจตามความในพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ มาตรา ๘๗ จึงตราข้อบัญญัติขึ้นไว้โดยความเห็นชอบของสภาองค์การบริหารส่วนตำบลจำป่าหวาย และโดยอนุมัติของนายอำเภอเมืองพะเยา

ข้อ ๑ ข้อบัญญัตินี้เรียกว่า ข้อบัญญัติงบประมาณรายจ่ายประจำปีงบประมาณ พ.ศ. ๒๕๖4

ข้อ ๒ ข้อบัญญัติ นี้ให้ใช้บังคับตั้งแต่วันที่ ๑ ตุลาคม ๒๕๖3 เป็นต้นไป

ข้อ ๓ งบประมาณรายจ่ายประจำปีงบประมาณ พ.ศ. ๒๕๖4 เป็นจำนวนรวมทั้งสิ้น 47,451,770.00 บาท

ข้อ ๔ งบประมาณรายจ่ายทั่วไป จ่ายจากรายได้จัดเก็บเอง หมวดภาษีจัดสรร และหมวดเงินอุดหนุนทั่วไป เป็นจำนวนรวมทั้งสิ้น 47,451,770บาท โดยแยกรายาละเอียดตามแผนงานได้ดังนี้

ด้านบริหารทั่วไป

แผนงานบริหารงานทั่วไป 14,096,950.00 บาท

แผนงานการรักษาความสงบภายใน 373,250.00 บาท

ด้านบริการชุมชนและสังคม

แผนงานการศึกษา 4,022,947.00 บาท

แผนงานสาธารณสุข 1,580,155.00 บาท

แผนงานเคหะและชุมชน 6,842,200.00 บาท

แผนงานสร้างความเข้มแข็งของชุมชน 130,180.00 บาท

แผนงานการศาสนาวัฒนธรรมและนันทนาการ 181,360.00 บาท

ด้านการดำเนินงานอื่น

แผนงานงบกลาง 20,219,728.00 บาท

งบประมาณรายจ่ายทั้งสิ้น 47,451,770.00 บาท

ข้อ ๕ งบประมาณรายจ่ายเฉพาะการ ไม่ได้ตั้งประมาณการไว้

ข้อ ๖ ให้นายกองค์การบริหารส่วนตำบลจำป่าหวายปฏิบัติการเบิกจ่ายงบ งบประมาณที่ได้รับอนุมัติให้เป็นไปตามระเบียบการเบิกจ่ายเงินขององค์การบริหารส่วนตำบล

12

ข้อ ๗ ให้นายกองค์การบริหารส่วนตำบลจำป่าหวายมีหน้าที่รักษาการให้เป็นไปตามบัญญัตินี้

ในปีนี้ได้จัดทำข้อบัญญัติเป็นประมาณการแบบสมดุล คือรายรับเท่ากับรายจ่าย โดยมีรายละเอียดดังนี้

ประมาณการรายรับ ประจำปีงบประมาณ พ.ศ.๒๕๖4 รวมทั้งสิ้นจำนวน 47,451,770 บาท โดยแยกเป็นประเภทดังนี้

รายได้จัดเก็บเอง ประกอบด้วย

**รายได้จัดเก็บเอง**

๑. หมวดภาษีอากร รวม 552,000 บาท

- ภาษีที่ดินและสิ่งปลูกสร้าง จำนวน 507,๐๐๐ บาท

คำชี้แจง ประมาณการไว้สูงกว่าปีที่ผ่านมา เนื่องจากคาดว่าจะจัดเก็บได้เพิ่มขึ้น

- ภาษีป้าย จำนวน ๔๕,๐๐๐ บาท

คำชี้แจง ประมาณการไว้เท่ากับปีที่ผ่านมา เนื่องจากคาดว่าจะจัดเก็บได้เท่าเดิม

๒. หมวดค่าธรรมเนียม ค่าปรับ และใบอนุญาต รวม 138,770 บาท

- ค่าธรรมเนียมเกี่ยวกับการควบคุมอาคาร จำนวน 120 บาท

คำชี้แจง ประมาณการไว้สูงกว่าปีที่ผ่านมา เนื่องจากคาดว่าจะจัดเก็บได้เพิ่มขึ้น

- ค่าธรรมเนียมเกี่ยวกับการพาณิชย์ จำนวน 3,0๐๐ บาท

คำชี้แจง ประมาณการไว้ต่ำกว่าปีที่ปี่ผ่านมา เนื่องจากคาดว่าจะจัดเก็บได้ลดลง

- ค่าธรรมเนียมอื่น ๆ จำนวน ๑,0๐๐ บาท

คำชี้แจง ประมาณการไว้เท่ากับปีที่ผ่านมา เนื่องจากคาดว่าจะจัดเก็บได้เท่าเดิม

- ค่าปรับผู้กระทำผิดกฎหมายาจราจรทางบก จำนวน 2,0๐๐ บาท

คำชี้แจง ประมาณการไว้ต่ำกว่าปีที่ผ่านมา เนื่องจากคาดว่าจะจัดเก็บได้ลดลง

- ค่าปรับการผิดสัญญา จำนวน 10๐,๐๐๐ บาท

คำชี้แจง ประมาณการไว้สูงกว่าปีที่ผ่านมา เนื่องจากคาดว่าจะจัดเก็บได้เพิ่มขึ้น

- ค่าใบอนุญาตรับทำการเก็บ ขน สิ่งปฏิกูลหรือมูลฝอย จำนวน 6,๐๐๐ บาท

คำชี้แจง ประมาณการไว้สูงกว่าปีที่ปี่ผ่านมา เนื่องจากคาดว่าจะจัดเก็บได้เพิ่มขึ้น

- ค่าใบอนุญาตประกอบการค้าสำหรับกิจการที่เป็นอันตรายต่อสุขภาพ จำนวน ๒5,๐๐๐ บาท

คำชี้แจง ประมาณการไว้เท่ากับปีที่ผ่านมา เนื่องจากคาดว่าจะจัดเก็บได้เท่าเดิม

- ค่าใบอนุญาตจำหน่ายสินค้าในที่หรือทางสาธารณะ จำนวน ๑๕๐ บาท

คำชี้แจง ประมาณการไว้เท่ากับปีที่ผ่านมา เนื่องจากคาดว่าจะจัดเก็บได้เท่าเดิม

- ค่าใบอนุญาตเกี่ยวกับการควบคุมอาคาร จำนวน 1,000 บาท

คำชี้แจง ประมาณการไว้เท่ากับปีที่ผ่านมา เนื่องจากคาดว่าจะจัดเก็บได้เท่าเดิม

- ค่าใบอนุญาตอื่น จำนวน 500 บาท

คำชี้แจง ประมาณการไว้ต่ำกว่าปีที่ผ่านมา เนื่องจากคาดว่าจะจัดเก็บได้ลดลง

๓. หมวดรายได้จากทรัพย์สิน รวม 47๐,๐๐๐ บาท

- ดอกเบี้ย จำนวน ๒2๐,๐๐๐ บาท

คำชี้แจง ประมาณการไว้สูงกว่าปีที่ผ่านมา เนื่องจากคาดว่าจะจัดเก็บได้เพิ่มขึ้น

13

- ค่าตอบแทนตามกฎหมายกำหนด จำนวน 25๐,๐๐๐ บาท

คำชี้แจง ประมาณการไว้ต่ำกว่าปีที่ผ่านมา เนื่องจากคาดว่าจะจัดเก็บได้ลดลง

๔. หมวดรายได้เบ็ดเตล็ด รวม 10,5๐๐ บาท

- ค่าขายแบบแปลน จำนวน 1๐,0๐๐ บาท

คำชี้แจง ประมาณการไว้ต่ำกว่าปีที่ผ่านมา เนื่องจากคาดว่าจะจัดเก็บได้ลดลง

- รายได้เบ็ดเตล็ดอื่นๆ จำนวน ๕๐๐ บาท

คำชี้แจง ประมาณการไว้เท่ากับปีที่ผ่านมา เนื่องจากคาดว่าจะจัดเก็บได้เท่าเดิม

๕. หมวดรายได้จากทุน รวม ๕๐๐ บาท

- ค่าขายทอดตลาดทรัพย์สิน จำนวน ๕๐๐ บาท

คำชี้แจง ประมาณการไว้เท่ากับปีที่ผ่านมา เนื่องจากคาดว่าจะจัดเก็บได้เท่าเดิม

**รายได้ที่รัฐบาลเก็บแล้วจัดสรรให้องค์กรปกครองส่วนท้องถิ่น**

๑. หมวดภาษีจัดสรร รวม 22,252,000 บาท

- ภาษีและค่าธรรมเนียมรถยนต์และล้อเลื่อน จำนวน ๕๐๐,๐๐๐ บาท

คำชี้แจง ประมาณการไว้ต่ำกว่าปีที่ผ่านมา เนื่องจากคาดว่าจะได้รับการจัดสรรลดลง

- ภาษีมูลค่าเพิ่ม ตาม พรบ.กำหนดแผนฯ จำนวน 9,5๐๐,๐๐๐ บาท

คำชี้แจง ประมาณการไว้เท่ากับปีที่ผ่านมา เนื่องจากคาดว่าจะได้รับการจัดสรรเท่าเดิม

- ภาษีมูลค่าเพิ่มตาม พ.ร.บ. จัดสรรรายได้ จำนวน ๓,2๐๐,๐๐๐ บาท

คำชี้แจง ประมาณการไว้เท่ากับปีที่ผ่านมา เนื่องจากคาดว่าจะได้รับการจัดสรรเท่าเดิม

- ภาษีธุรกิจเฉพาะ จำนวน 70,๐๐๐ บาท

คำชี้แจง ประมาณการไว้ต่ำกว่าปีที่ผ่านมา เนื่องจากคาดว่าจะได้รับการจัดสรรลดลง

- ภาษีสรรพสามิต จำนวน 5,5๐๐,๐๐๐ บาท

คำชี้แจง ประมาณการไว้ต่ำกว่าปีที่ผ่านมา เนื่องจากคาดว่าจะได้รับการจัดสรรลดลง

- ค่าภาคหลวงและค่าธรรมเนียมตามกฎหมายว่าด้วยป่าไม้ จำนวน 5,000บาท

คำชี้แจง ประมาณการไว้สูงกว่าปีที่ปี่ผ่านมา เนื่องจากคาดว่าจะได้รับการจัดสรรเพิ่มขึ้น

- ค่าภาคหลวงแร่ จำนวน 7๐๐,๐๐๐ บาท

คำชี้แจง ประมาณการไว้สูงกว่าปีที่ผ่านมา เนื่องจากคาดว่าจะได้รับการจัดสรรเพิ่มขึ้น

- ค่าภาคหลวงปิโตรเลียม จำนวน 5๐,๐๐๐ บาท

คำชี้แจง ประมาณการไว้เท่ากับปีที่ผ่านมา เนื่องจากคาดว่าจะได้รับการจัดสรรเท่าเดิม

- ค่าธรรมเนียมจดทะเบียนสิทธิและนิติกรรมตามประมวลกฎหมายที่ดิน

จำนวน ๒,0๐๐,๐๐๐ บาท

คำชี้แจง ประมาณการไว้เท่ากับปีที่ผ่านมา เนื่องจากคาดว่าจะได้รับการจัดสรรเท่าเดิม

- ค่าธรรมเนียมและค่าใช้น้ำบาดาล จำนวน 4,5๐๐ บาท

คำชี้แจง ประมาณการไว้สูงกว่าปีที่ปี่ผ่านมา เนื่องจากคาดว่าจะได้รับการจัดสรรเพิ่มขึ้น

- ภาษีจัดสรรอื่นๆ จำนวน 1,0๐๐ บาท

คำชี้แจง ประมาณการไว้ต่ำกว่าปีที่ผ่านมา เนื่องจากคาดว่าจะได้รับการจัดสรรลดลง

**รายได้ที่รัฐบาลอุดหนุนให้องค์กรปกครองส่วนท้องถิ่น**

หมวดเงินอุดหนุนทั่วไป รวม ๒๕,0๐๐,๐๐๐ บาท

คำชี้แจง ประมาณการไว้ต่ำกว่าปีที่ผ่านมา เนื่องจากคาดว่าจะได้รับการจัดสรรลดลง

14

เงินอุดหนุนทั่วไป สำหรับดำเนินการตามอำนาจหน้าที่และภารกิจถ่ายโอน จำนวน ๒๕,0๐๐,๐๐๐.๐๐ บาท

คำชี้แจง ประมาณการไว้ต่ำกว่าปีที่ผ่านมา เนื่องจากคาดว่าจะได้รับการจัดสรรลดลง

ประมาณการรายรับทุกรายการเทียบเคียงกับรายรับจริงของปีที่ผ่านมาและตัวเลขในปีปัจจุบัน และดูจากสภาพเศรษฐกิจในปัจจุบันด้วย มีท่านใดจะซักถามหรือแก้ไขในตัวใดหรือไม่

สำหรับประมาณการรายจ่ายประจำปีงบประมาณ พ.ศ.๒๕๖4 ตั้งไว้ 47,451,770.00 บาท โดยจ่ายจากเงินรายได้จัดเก็บเอง หมวดภาษีจัดสรรและหมวดเงินอุดหนุนทั่วไป แยกเป็น หมวดรายจ่ายดังนี้

หมวดงบกลาง ตั้งไว้ 20,219,728.00 บาท

งบบุคลากร ตั้งไว้ 15,593,910.00 บาท

งบดำเนินงาน ตั้งไว้ 6,403,532.00 บาท

งบลงทุน ตั้งไว้ 4,288,600.00 บาท

งบเงินอุดหนุน ตั้งไว้ 946,000.00 บาท

ทั้งนี้ขอให้ทุกท่านได้ช่วยตรวจสอบโดยเรียงลำดับที่ละแผนงาน เพื่อจะได้ไม่ตกหล่นในส่วนใดๆ โดยเริ่มจาก แผนงานบริหารทั่วไป

งานบริหารงานทั่วไป ตั้งไว้ 14,096,950.00 บาท

ในส่วนนี้จะประกอบด้วยหมวดเงินเดือน ค่าตอบแทน ค่าใช้สอย ค่าวัสดุ และค่าครุภัณฑ์ และด้วยการจัดทำร่างข้อบัญญัติงบประมาณรายจ่าย ด้วยระบบบัญชีคอมพิวเตอร์ หรือ e-laas โดยรูปแบบการจัดทำกำหนดให้หมวดเงินเดือนและค่าตอบแทน ประกอบด้วยเงินเดือนและค่าตอบแทนของสำนักปลัด และของหน่วยงานคลัง ส่วนค่าใช้สอยค่าวัสดุ และค่าครุภัณฑ์จะอยู่ในส่วนของงานบริหารงานคลัง ขอให้ตรวจสอบความถูกต้องด้วย

งบบุคลากร จำนวน 10,885,930 บาท ได้แก่

เงินเดือน (ฝ่ายการเมือง) จำนวน 3,089,520 บาท ประกอบด้วย

* เงินเดือนนายก/รองนายก 514,080 บาท
* เงินค่าตอบแทนประจำตำแหน่งนายก/รองนายก 42,120 บาท
* เงินค่าตอบแทนพิเศษนายก/รองนายก 42,120 บาท
* เงินค่าตอบแทนเลขานุการนายก 86,400 บาท
* เงินค่าตอบแทนสมาชิกสภาท้องถิ่น 2,404,800 บาท

เงินเดือน (ฝ่ายประจำ) รวม 7,796,410 บาท ประกอบด้วย

* เงินเดือนพนักงาน (สำนักปลัด) 3,760,000 บาท
* เงินเดือนพนักงาน (กองคลัง) 1,624,600 บาท

เงินเพิ่มต่างๆ ของพนักงาน 84,000 บาท

เป็นเงินค่าตอบแทนนอกเหนือจากเงินเดือนตำแหน่งปลัด อบต.

เงินประจำตำแหน่ง 168,000 บาท ประกอบด้วย

* เงินประจำตำแหน่ง (สำนักปลัด) 126,000 บาท

เป็นเงินประจำตำแหน่ง สำหรับ ปลัด อบต. และหัวหน้าสำนักปลัด

15

- เงินประจำตำแหน่ง (กองคลัง) 42,000 บาท

เป็นเงินประจำตำแหน่ง ผู้อำนวยการกองคลัง

ค่าตอบแทนพนักงานจ้าง จำนวน 2,027,750.00 บาท

- ค่าตอบแทนพนักงานจ้าง (สำนักปลัด) 1,761,000 บาท

- ค่าตอบแทนพนักงานจ้าง (กองคลัง) 266,750 บาท

เงินเพิ่มต่างๆ ของพนักงานจ้าง จำนวน 119,060 บาท ประกอบด้วย

- เงินเพิ่มต่างๆของพนักงานจ้าง (สำนักปลัด) 119,000 บาท

- เงินเพิ่มต่างๆของพนักงานจ้าง (กองคลัง) 12,660 บาท

งบดำเนินงาน

หมวดค่าตอบแทน จำนวน 501,800 บาท ได้แก่

- ค่าตอบแทนผู้ปฏิบัติราชการอันเป็นประโยชน์แก่องค์กรปกครองส่วนท้องถิ่น จำนวน 60,000 บาท ประกอบด้วย

- ค่าตอบแทนผู้ปฏิบัติราชการอันเป็นประโยชน์แก่องค์กรปกครองส่วนท้องถิ่น (สำนักปลัด) 50,000 บาท

- ค่าตอบแทนผู้ปฏิบัติราชการอันเป็นประโยชน์แก่องค์กรปกครองส่วนท้องถิ่น (กองคลัง) 10,000 บาท

ค่าตอบแทนการปฏิบัติงานนอกเวลาราชการ จำนวน 160,000 บาท

- ค่าตอบแทนการปฏิบัติงานนอกเวลาราชการ (สำนักปลัด) 150,000 บาท

- ค่าตอบแทนการปฏิบัติงานนอกเวลาราชการ (กองคลัง) 10,000 บาท

ค่าเช่าบ้าน จำนวน 213,600 บาท ประกอบด้วย

- ค่าเช่าบ้าน(สำนักปลัด) 99,600 บาท

- ค่าเช่าบ้าน (กองคลัง) 114,000 บาท

เงินช่วยเหลือการศึกษาบุตร จำนวน 68,200 บาท ประกอบด้วย

- เงินช่วยเหลือการศึกษาบุตร(สำนักปลัด) 57,200 บาท

- เงินช่วยเหลือการศึกษาบุตร(กองคลัง) 11,000 บาท

หมวดค่าใช้สอย

- รายจ่ายเพื่อให้ได้มาซึ่งบริการ จำนวน 220,000 บาท

- รายจ่ายเกี่ยวกับการรับรองและพิธีการ จำนวน 40,000 บาท

- รายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่นๆ

จำนวน 670,870 บาท

- ค่าบำรุงรักษาและซ่อมแซม จำนวน 150,000 บาท

หมวดค่าวัสดุ จำนวน 580,000 บาท ประกอบด้วย

- วัสดุสำนักงาน 70,000 บาท

- วัสดุงานบ้านงานครัว 20,000 บาท

- วัสดุยานพาหนะและขนส่ง 100,000 บาท

- วัสดุเชื้อเพลิงและหล่อลื่น 300,000 บาท

- วัสดุการเกษตร 10,000 บาท

- วัสดุกีฬา 30,000 บาท

- วัสดุคอมพิวเตอร์ 50,000 บาท

16

หมวดค่าสาธารณูปโภค จำนวน 418,000.00 บาท ประกอบด้วย

- ค่าไฟฟ้า 250,000 บาท

- ค่าน้ำประปา ค่าน้ำบาดาล 100,000 บาท

- ค่าบริการโทรศัพท์ 6,000 บาท

- ค่าบริการไปรษณีย์ 30,000 บาท

- ค่าบริการสื่อสารโทรคมนามคม 32,000 บาท

งบลงทุน

หมวดค่าครุภัณฑ์ จำนวน 34,700 บาท

- ครุภัณฑ์คอมพิวเตอร์ 34,700 บาท

งบเงินอุดหนุน ได้แก่

- อุดหนุนเทศบาลตำบลแม่ปืม 12,000 บาท

งานบริหารงานคลัง ตั้งไว้ 484,850.00 บาท ประกอบด้วย

งบดำเนินงาน จำนวน 399,750 บาท

หมวดค่าใช้สอย จำนวน 314,750 บาท

- รายจ่ายเพื่อให้ได้มาซึ่งบริการ จำนวน 108,000 บาท

- รายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่นๆ จำนวน 191,750 บาท

- ค่าบำรุงรักษาและซ่อมแซม จำนวน 15,000 บาท

หมวดค่าวัสดุ จำนวน 85,000 บาท ประกอบด้วย

- วัสดุสำนักงาน 30,000 บาท

- วัสดุคอมพิวเตอร์ 45,000 บาท

- วัสดุอื่น 10,000 บาท

งบลงทุน

หมวดครุภัณฑ์คอมพิวเตอร์ จำนวน 85,100 บาท

แผนงานรักษาความสงบภายใน

งานบริหารทั่วไปเกี่ยวกับการรักษาความสงบภายใน ตั้งไว้ 252,000.00 บาท

หมวดค่าวัสดุ จำนวน 252,000 บาท ประกอบด้วย

- วัสดุไฟฟ้าและวิทยุ 30,000 บาท

- วัสดุวิทยาศาสตร์หรือการแพทย์ 30,000 บาท

- วัสดุเครื่องแต่งกาย 192,000 บาท

งานป้องกันภัยฝ่ายพลเรือนและระงับอัคคีภัย ตั้งไว้ 121,250.00 บาท ประกอบด้วย

- โครงการฝึกซ้อมแผนป้องกันและบรรเทาสาธารณภัย 15,900 บาท

- โครงการฝึกอบรมจิตอาสาภัยพิบัติ 40,000 บาท

- โครงการฝึกอบรมเพิ่มศักยภาพสมาชิก อปพร. 32,400 บาท

- โครงการฝึกอบรมเยาวชนกู้ภัยจำป่าหวาย 21,950 บาท

หมวดค่าครุภัณฑ์ ประกอบด้วย

- ครุภัณฑ์เครื่องดับเพลิง 11,000 บาท

17

แผนงานการศึกษา

งานระดับวัยเรียนและปฐมศึกษา ตั้งไว้ 4,022,947.00 บาท ประกอบด้วย

งบบุคลากร

หมวดเงินเดือน(ฝ่ายประจำ) จำนวน 2,222,000 บาท ได้แก่

- เงินเดือนพนักงาน 1,316,000 บาท

- เงินวิทยฐานะ 42,000 บาท

- ค่าตอบแทนพนักงานจ้าง 864,000 บาท

งบดำเนินงาน

หมวดค่าตอบแทน จำนวน 29,800 บาท ประกอบด้วย

- เงินช่วยเหลือการศึกษาบุตร 29,800 บาท

หมวดค่าใช้สอย

- รายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่นๆ ได้แก่

- ค่าใช้จ่ายโครงการสนับสนุนค่าใช้จ่ายการบริหารสถานศึกษา 673,007 บาท

หมวดค่าวัสดุ ได้แก่ค่าอาหารเสริม(นม) จำนวน 454,140 บาท

งบเงินอุดหนุน

หมวดเงินอุดหนุน ได้แก่อุดหนุนส่วนราชการเป็นค่าอาหารกลางวันสำหรับเด็กนักเรียน ประกอบด้วย

- อุดหนุนโรงเรียนบ้านจำป่าหวาย 372,000 บาท

- อุดหนุนโรงเรียนบ้านดาวเรือง 272,000 บาท

แผนงานสาธารณสุข

งานบริหารทั่วไปเกี่ยวกับสาธารณสุข ตั้งไว้ 1,220,780.00 บาท

งบบุคลากร ประกอบด้วย

เงินเดือน(ฝ่ายประจำ) จำนวน 1,011,780 บาท ประกอบด้วย

- เงินเดือนพนักงาน 969,780 บาท

- เงินประจำตำแหน่ง 42,000 บาท

งบดำเนินงาน

หมวดค่าตอบแทน

- ค่าตอบแทนผู้ปฏิบัติราชการอันเป็นประโยชน์แก่องค์กรปกครองส่วนท้องถิ่น จำนวน 125,000 บาท

- เงินช่วยเหลือการศึกษาบุตร จำนวน 4,000 บาท

หมวดค่าใช้สอย ประกอบด้วย

- รายจ่ายเพื่อให้ได้มาซึ่งบริการ จำนวน 60,000 บาท

- รายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่นๆ จำนวน 20,000 บาท

- ค่าบำรุงรักษาและซ่อมแซม จำนวน 10,000 บาท

หมวดค่าวัสดุ

-วัสดุสำนักงาน จำนวน 10,000 บาท

- วัสดุคอมพิวเตอร์ จำนวน 10,000 บาท

18

งานบริการสาธารณสุขและงานสาธารณสุขอื่น ตั้งไว้ 364,375.00 บาท

งบดำเนินงาน

หมวดค่าใช้สอย จำนวน 104,375 บาท ประกอบด้วย

- โครงการการบริหารจัดการขยะมูลฝอยในชุมชนแบบยั่งยืน 8,700 บาท

- โครงการควบคุมและป้องกันโรคไข้เลือดออก 42,220 บาท

- โครงการสัตว์ปลอดโรคคนปลอดภัยจากโรคพิษสุนัขบ้า 30,430 บาท

- โครงการอนุรักษ์พันธุกรรมพืชอันเนื่องมาจากพระราชดำริ 15,000 บาท

- โครงการอบรมให้ความรู้เรื่องเอดส์และเพศศึกษา 8,025 บาท

งบเงินอุดหนุน

หมวดเงินอุดหนุน จำนวน 260,000 บาท เพื่อจ่ายเป็นเงินอุดหนุนให้กับคณะกรรมการหมู่บ้านๆ ละ 20,000 บาท ในการดำเนินงานตามโครงการพระราชดำริฯ

แผนงานเคหะและชุมชน

งานบริหารทั่วไปเกี่ยวกับเคหะและชุมชน ตั้งไว้ 2,718,200.00 บาท ประกอบด้วย

หมวดเงินเดือน(ฝ่ายประจำ) จำนวน 1,474,200 บาท ได้แก่

- เงินเดือนพนักงาน 1,112,000 บาท

- เงินประจำตำแหน่ง 42,000 บาท

- ค่าตอบแทนพนักงานจ้าง 301,200 บาท

- เงินเพิ่มต่างๆ ของพนักงานจ้าง 19,000 บาท

หมวดค่าตอบแทน จำนวน 180,200 บาท ได้แก่

- ค่าตอบแทนผู้ปฏิบัติราชการอันเป็นประโยชน์แก่องค์กรปกครองส่วนท้องถิ่น จำนวน 70,000 บาท

- ค่าเช่าบ้าน 66,000 บาท

- เงินช่วยเหลือการศึกษาบุตร 44,200 บาท

หมวดค่าใช้สอย จำนวน 200,000 บาท ได้แก่

- รายจ่ายเพื่อให้ได้มาซึ่งบริการ 110,000 บาท

- รายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่นๆ 80,000 บาท

- ค่าบำรุงรักษาและซ่อมแซม 30,000 บาท

หมวดค่าวัสดุ จำนวน 800,000 บาท ได้แก่

- วัสดุสำนักงาน 20,000 บาท

- วัสดุไฟฟ้าและวิทยุ 200,000 บาท

- วัสดุก่อสร้าง 500,000 บาท

- วัสดุยานพาหนะและขนส่ง 20,000 บาท

- วัสดุคอมพิวเตอร์ 60,000 บาท

หมวดค่าครุภัณฑ์

- ครุภัณฑ์คอมพิวเตอร์ 33,800 บาท

19

งานไฟฟ้าถนน

หมวดค่าครุภัณฑ์ ประเภทครุภัณฑ์ก่อสร้าง

- รถขุดไฮดรอลิกตีนตะขาบเหล็ก 3,000,000 บาท

งบลงทุน

หมวดค่าที่ดินและสิ่งก่อสร้าง ตั้งไว้ 1,124,000.00 บาท ประกอบด้วย

ค่าก่อสร้างสิ่งสาธารณูปโภค ได้แก่

- โครงการก่อสร้างอาคารป้องกันและบรรเทาสาธารณภัย 974,000 บาท

- ค่าออกแบบ ค่าควบคุมงานที่จ่ายให้แก่เอกชน 50,000 บาท

แผนงานสร้างความเข้มแข็งชุมชน

งานส่งเสริมและสนับสนุนความเข้มแข็งชุมชน ตั้งไว้ 130,180 บาท

หมวดค่าใช้สอย

-โครงการจัดงานเฉลิมพระเกียรติสถาบันพระมหากษัตริย์ 50,000 บาท

- โครงการประชุมประชาคมตำบล 9,300 บาท

- โครงการพัฒนาศักยภาพคนพิการและผู้ดูแลคนพิการ 13,160 บาท

- โครงการส่งเสริมสุขภาพผู้สูงอายุตำบลจำป่าหวาย 18,160 บาท

- โครงการอบรมเตรียมความพร้อมเข้าสู่วัยผู้สูงอายุ 9,560 บาท

เงินอุดหนุน

- อุดหนุนกลุ่มพัฒนาสตรีตำบลจำป่าหวาย 30,000 บาท

แผนงานการศาสนาวัฒนธรรมและนันทนาการ

งานกีฬาและนันทนาการ

หมวดค่าใช้สอย ตั้งไว้ 101,660 บาท ประกอบด้วย

- รายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่นๆ

101,660 บาท

งานศาสนาวัฒนธรรมท้องถิ่น

หมวดค่าใช้สอย ตั้งไว้ 41,460 บาท ประกอบด้วย

- รายจ่ายเพื่อให้ได้มาซึ่งบริการ 5,000 บาท

- รายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่นๆ

ประกอบด้วย

- โครงการส่งเสริมประเพณีวันเข้าพรรษา 5,200 บาท

- โครงการส่งเสริมประเพณีสลากภัต 10,000 บาท

- โครงการสืบสานประเพณีสงกรานต์ 8,450 บาท

งานวิชาการวางแผนและส่งเสริมการท่องเที่ยว

หมวดค่าใช้สอย ตั้งไว้ 51,050 บาท ประกอบด้วย

- โครงการประเพณีสรงน้ำพระธาตุดอยน้อย 8,950 บาท

- โครงการส่งเสริมและอนุรักษ์ประเพณียี่เป็ง 42,100 บาท

แผนงานงบกลาง ตั้งไว้ 20,219,728 บาท ประกอบด้วย

- เงินสมทบกองทุนประกันสังคม 167,200 บาท

- เงินสมทบกองทุนเงินทดแทน 7,000 บาท

- เงินสมทบกองทุนสวัสดิการชุมชน 100,000 บาท

20

- เบี้ยยังชีพผู้สูงอายุ 15,876,000 บาท

- เบี้ยยังชีพคนพิการ 3,072,000 บาท

- เบี้ยยังชีพผู้ป่วยเอดส์ 270,000 บาท

- สำรองจ่าย 280,106 บาท

- เงินชดเชยค่างานสิ่งก่อสร้างตามสัญญาแบบปรับราคาได้ (ค่า K) 100,000 บาท

- เงินสมทบกองทุนหลักประกันสุขภาพ อบต.จำป่าหวาย 122,904 บาท

- เงินสมทบกองทุนบำเหน็จบำนาญข้าราชการส่วนท้องถิ่น 224,518 บาท

ประธานสภา อบต. มีสมาชิกสภา อบต. ท่านใดมีข้อสงสัยหรือจะซักถามในประเด็นใดหรือไม่ ขอเชิญครับ ประสีประสา

นายสมชาย ปิงเมือง ผมนายสมชาย ปิงเมือง สมาชิกสภา อบต.จำป่าหวาย หมู่ที่ 9 จากที่ผมได้ดูในรายละเอียดของร่างข้อบัญญัติองค์การบริหารส่วนตำบล เรื่อง งบประมาณรายจ่ายประจำปีงบประมาณ พ.ศ. ๒๕๖4 แล้ว ซึ่งคล้ายๆ กับปี 2563 โดยผมมีข้อสังเกตคือการตั้งงบประมาณค่าจัดซื้อวัสดุเครื่องแต่งกาย อปพร.งบประมาณ 192,000 บาท ขอเรียนถามว่าเป็นการจัดซื้อให้ อปพร.ชุดเก่าหรือว่าเป็นชุดใหม่ เพราะเห็นว่ามีจำนวนเยอะอยู่แล้ว เครื่องแบบก็นานๆจะใส่สักครั้ง ไม่เห็นควรจะดำเนินการจัดซื้อครับ นำงบประมาณไปใช้อย่างอื่นดีกว่า

- ค่าตอบแทนพิเศษให้แก่นายก และรองนายกองค์การบริหารส่วนตำบล เป็นค่าตอบแทนที่ซ้ำซ้อนกันกับค่าตอบแทนนายก และรองนายก ครับ เห็นควรตัดออกครับ

- ค่าตอบแทนผู้ปฏิบัติงานอันเป็นประโยชน์แก่ อปท. สำนักปลัด กองคลัง ไม่เห็นว่ามีการเบิกจ่ายเห็นควรตัดออกครับ และกองสาธารณสุขและสิ่งแวดล้อม ตั้งไว้เยอะเกินไปครับ หากไม่มีความจำเป็นต้องจ่ายผมเห็นควรที่จะตัดออกครับ

- โครงการฝึกอบรมเพิ่มศักยภาพสมาชิก อปพร. ผมเห็นว่าอบรมกันทุกปี เป็นการสิ้นเปลืองงบประมาณป่าวๆ ครับ

- โครงการก่อสร้างอาคาร อปพร.ครับ เนื่องจากสถานที่เดิมก็มีอยู่แล้ว และยังใช้งานได้ดีอยู่ ผมไม่เห็นควรให้ทำการก่อสร้างเนื่องจากเป็นการสิ้นเปลืองงบประมาณ

- โครงการจัดซื้อรถขุดไฮดรอลิคตีนตะขาบเหล็กขนาดไม่น้อยกว่า 60 แรงม้าพร้อมเทเลอร์ลากจูง ผมว่าเสียเวลาหากจะซื้อมาแบบนี้ ซึ่งตามที่ผมได้เคยเสนอไว้อยากได้ที่เป็นแบบรถเทเลอร์แบบหัวลาก ซึ่งมีความสะดวกในการขนย้ายและมีความสามารถในการใช้งานได้มากกว่าแบบที่ตั้งไว้ เพิ่มงบประมาณอีกนิดหน่อยตัดในส่วนที่ไม่จำเป็นมาซื้อตัวนี้ดีกว่า

นายพงษ์พันธ์ เจริญ ผมนายพงษ์พันธ์ เจริญ สมาชิกสภา อบต.จำป่าหวาย หมู่ที่ 7 จากที่ผมเห็นคำแถลงงบประมาณ เห็นว่ามีเงินสะสมคงเหลือกว่า 20 ล้านบาท ผมเห็นควรว่าถนนหนทางและความเดือดร้อนต่างๆ ของชาวบ้านก็ยังมีอีกมาก ขอให้ทางบริหารนำมาพิจารณาด้วยครับ ส่วนเรื่องของข้อบัญญัติงบประมาณรายจ่ายประจำปี 2564 นั้น สำหรับโครงการก่อสร้างอาคาร อปพร.ครับ ผมเห็นด้วยว่าควรดำเนินการก่อสร้างครับ เพราะที่เก่าเริ่มคับแคบแล้วอีกทั้งตำแหน่งที่ตั้งใหม่มีความสะดวกในการเข้าออกมากว่าจุดเดิมซึ่งอยู่หลังตัวอาคารสำนักงาน แต่สำหรับโครงการฝึกอบรมจิตอาสาภัยพิบัติจากที่มีการอบรมครั้งที่แล้ว เป้าหมาย 50 คน ก็ไม่เห็นว่าจะมากันครับ และปีหน้าจะตั้งไว้โครงการไว้ใหม่อีกผมเห็นว่าไม่เป็นการคุ้มค่ากับงบประมาณที่เสียไปครับ

21

นายสัจจพจน์ บุญเมือง ผมนายสัจจพจน์ บุญเมือง นายกองค์การบริหารส่วนตำบลจำป่าหวาย สำหรับเรื่องโครงการก่อสร้างอาคาร อปพร.นั้น เนื่องจากสถานที่เดิมมีความคับแคบมีรถกู้ชีพกู้ภัย 2 คัน มีรถดับเพลิง พร้อมด้วยรถกระเช้า โรงจอดรถเดิมไม่เพียงพอต่อการใช้งาน พร้อมด้วยกับสถานที่ใหม่ข้างตัวอาคารอเนกประสงค์มีพื้นที่กว้างขวาง เข้าออกได้สะดวก อีกทั้งยังอยู่หน้าตัวอาคารสามารถดูแลความปลอดภัยได้มากยิ่งขึ้น ส่วนห้องทำงานเดิมกองช่างก็จะทำการปรับปรุงขยายห้องทำงานออกไปเนื่องจากห้องเดิมเนื่องจากพื้นที่ทำงานมีความคับแคบ ส่วนเรืองของรถขุดดินนั้น เนื่องจากงบประมาณที่มีจำกัด และความจำเป็นในการใช้งานก็พอสมเหตุสมผล ที่ควรจัดซื้อตามรูปแบบเพียงเท่านี้ครับ

นายบุญเรือง ศรีเมือง ผมนายบุญเรือง ศรีเมือง สมาชิกสภา อบต.จำป่าหวาย หมู่ที 1 โครงการก่อสร้างอาคาร อปพร.ผมเห็นว่าไม่สมควรทำการก่อสร้างครับ เนื่องจากใช้งบประมาณจำนวนมาก บ้านอื่นยิ่งกว่านี้เขายังอยู่กันได้เลย และอยากจะให้ท่านผู้บริหารได้พิจารณาระหว่างอาคาร อปพร.ที่มีใช้งานอยู่แล้วแต่จะทำการก่อสร้างใหม่ กับน้ำไม่ไหลชาวบ้านเดือดร้อน ท่านเห็นควรนำงบประมาณไปทำสิ่งใดก่อน

นายพงษ์พันธ์ เจริญ ผมนายพงษ์พันธ์ เจริญ สมาชิกสภา อบต.จำป่าหวาย ในเรื่องการจัดซื้อรถขุดแบบมีเทเลอร์ลากจูงนั้น ในเมื่อเรามีงบประมาณเพียงเท่านี้ ผมว่าเห็นควรที่จะซื้อไปก่อนครับ ต่อไปในอนาคตหากมีเงินงบประมาณเพียงพอเราก็ค่อยขยับขยายเอา ดีกว่าไม่มีอะไรไว้เลยครับ

นายเสาร์ อินปินตา ผมนายเสาร์ อินปินตา สมาชิกสภา อบต.จำป่าหวาย หมู่ที่ 3 สำหรับโครงการก่อสร้างอาคาร อปพร.ผมก็เห็นด้วยครับว่าควรขยับขยายออกมาอยู่ด้านหน้า แต่เมื่อเปรียบเทียบกับความคุ้มค่าไหมนั้น มันก็อีกประเด็นหนึ่งแต่ด้วยเหตุผลที่การขอรับบริการด้านการแพทย์ฉุกเฉินต่างๆ นั้น ผมก็เห็นสมควรแก่ความเหน็ดเหนื่อยการให้บริการที่ทันท่วงที ซึ่งถือเป็นการให้กำลังใจแก่คนทำงานครับเพื่อจะได้มีพื้นที่ใช้สอยที่มากขึ้น มีความสะดวกสบาย การเข้าออกมีความคล่องตัวกว่าที่เก่า และอีกอย่างหนึ่งอย่างเช่นหน่วยงานกู้ภัยก็ยังมีความโดดเด่น เช่นปีก่อนหน่วยงานทางปทุมธานีก็เข้ามาดูงาน ถือว่าจุดนี้ก็เป็นการสร้างชื่อเสียงให้กับทาง อบต.ได้เหมือนกัน

ประธานสภา อบต. ที่ประชุมมีท่านใดจะซักถามหรืออภิปรายในประเด็นใดหรือไม่ หากไม่มีขอมติที่ประชุม วาระที่ ๑ ขั้นรับหลักการและเหตุผล แห่งร่างข้อบัญญัติองค์การบริหารส่วนตำบล เรื่องงบประมาณรายจ่ายประจำปีงบประมาณ พ.ศ. ๒๕๖4

ที่ประชุม ที่ประชุมมีมติรับหลักการและเหตุผล ประกอบร่างข้อบัญญัติงบประมาณรายจ่ายประจำปีงบประมาณ พ.ศ.๒๕๖4 ดังนี้

มีมติ รับหลักการและเหตุผล 21 เสียง

ไม่รับหลักการและเหตุผล ๐ เสียง

งดออกเสียง ๒ เสียง

22

เลขานุการสภา อบต. ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 (แก้ไขเพิ่มเติมถึง (ฉบับที่ 2) พ.ศ.2554) ข้อ 45 ญัตติร่างข้อบัญญัติที่ประชุมสภาท้องถิ่นต้องพิจารณาเป็นสามวาระ แต่ที่ประชุมสภาท้องถิ่นจะอนุมัติให้พิจารณาสามวะรวดเดียวก็ได้

วรรคสอง ความว่าญัตติร่างข้อบัญญัติงบประมาณจะพิจารณาสามวาระรวดเดียวไม่ได้ และในการพิจารณาวาระที่สองให้กำหนดระยะเวลาเสนอคำแปรญัตติไว้ไม่น้อยกว่ายี่สิบสี่ชั่วโมงนับแต่สภาท้องถิ่นมีมติรับหลักการแห่งร่างข้อบัญญัติงบประมาณนั้น

ประธานสภา อบต. ต่อไปเป็นการพิจารณาจำนวนคณะกรรมการแปรญัตติ ขอให้ที่ประชุมได้เสนอจำนวนคณะกรรมการแปรญัตติ ร่างข้อบัญญัติองค์การบริหารส่วนตำบลเรื่อง งบประมาณรายจ่าย ประจำปีงบประมาณ พ.ศ.๒๕๖4 จำนวนไม่น้อยกว่า ๓ คน แต่ไม่เกิน ๗ คน ทั้งนี้ขอให้ท่านสมาชิกสภา อบต. ได้เสนอว่าจะมีจำนวนคณะกรรมการแปรญัตติกี่คน

นายธวัชชัย บุญเก่ง ผมนายธวัชชัย บุญเก่ง สมาชิกสภา อบต.จำป่าหวาย หมู่ที่ 6 ผมขอเสนอ ให้มีคณะกรรมการแปรญัตติ จำนวน ๓ คน

นายพงษ์พันธ์ เจริญ ผมนายพงษ์พันธ์ เจริญ สมาชิกสภา อบต.จำป่าหวาย หมู่ที่ 7 ขอรับรองครับ

นายดุสิต ทาทอง ผมนายดุสิต ทาทอง สมาชิกสภา อบต.จำป่าหวาย หมู่ที่ 7 ขอรับรองครับ

ประธานสภา อบต. มีท่านใดจะเสนอความเห็นเป็นอย่างอื่นอีกหรือไม่ หากไม่มีผมจะขอมติที่ประชุมว่าเห็นควรให้มีคณะกรรมการแปรญัตติร่างข้อบัญญัติงบประมาณรายจ่าย ประจำปีงบประมาณพ.ศ. ๒๕๖4 จำนวน ๓ คน

ที่ประชุม มีมติดังนี้ เห็นชอบ 21 เสียง

ไม่เห็นชอบ ๐ เสียง

งดออกเสียง ๒ เสียง

ประธานสภา อบต. เมื่อที่ประชุมมีมติกำหนดจำนวนคณะกรรมการแปรญัตติแล้ว ขอเชิญท่านเลขานุการสภาฯ ได้ชี้แจงวิธีการเลือกคณะกรรมการครับ

เลขานุการสภา อบต. ในการเลือกคณะกรรมการแปรญัตติ จะได้ดำเนินการเลือกที่ละคน ซึ่งที่ประชุมได้กำหนดให้มีคณะกรรมการฯ จำนวน ๓ คน จึงต้องมีการเสนอชื่อผู้สมควรเป็นกรรมการคนที่ ๑ ก่อน ซึ่งจะเสนอกี่คนก็ได้ หากเสนอเกิน ๑ คน ที่ประชุมจะได้มีการลงมติกันอีกครั้ง หลังจากได้กรรมการคนที่ ๑ แล้ว ต่อไปก็จะได้มีการเสนอชื่อกรรมการคนที่ ๒ ไปตามลำดับครับ

ประธานสภา อบต. ตามที่เลขานุการสภา อบต.ได้ชี้แจงไป มีท่านใดจะสอบถามหรือไม่ เมื่อไม่มีใครสอบถาม ต่อไปก็ให้ที่ประชุมได้เสนอชื่อผู้สมควรเป็นคณะกรรมการแปรญัตติ คนที่ ๑

นายยงยุทธ เทพา ผมนายยงยุทธ เทพร สมาชิกสภา อบต.หมู่ที่ 2 ผมขอเสนอ นายพงษ์พันธ์ เจริญ สมาชิกสภา อบต.หมู่ที่ 7 เป็นคณะกรรมการแปรญัตติ คนที่ ๑

นายพงษ์พันธ์ เจริญ ผมนายพงษ์พันธ์ เจริญ สมาชิกสภา อบต.จำป่าหวาย หมู่ที่ 7 ขอถอนตัวครับ

นายนิยม ขัติธิ ผมนายนิยม ขัติธิ สมาชิกสภา อบต.จำป่าหวาย หมู่ที่ 3 ผมขอเสนอ นายสมชาย ปิงเมือง สมาชิกสภา อบต.หมู่ที่ 9 เป็นคณะกรรมการแปรญัตติ คนที่ 1

23

นายวีระพร ขัติวงค์ ผมนายวีระพร ขัติวงค์ สมาชิกสภา อบต.จำป่าหวาย หมู่ที่ 4 ขอรับรองครับ

นายเกรียงไกร มหาวรรณศรี ผมนายเกรียงไกร มหาวรรณศรี สมาชิกสภา อบต.หมู่ที่ 8 ขอรับรองครับ

ประธานสภา อบต. ที่ประชุมจะเสนอท่านใดอีกหรือไม่ หากไม่มีผมขอมติที่ประชุมเห็นชอบให้นายสมชาย ปิงเมือง สมาชิกสภา อบต.หมู่ที่ 9 เป็นคณะกรรมการแปรญัตติ คนที่ ๑ หรือไม่

ที่ประชุม มีมติดังนี้ เห็นชอบ 20 เสียง

ไม่เห็นชอบ - เสียง

งดออกเสียง 3 เสียง

ประธานสภา อบต. ต่อไปขอให้ที่ประชุมเสนอบุคคลซึ่งสมควรเป็นคณะกรรมการแปรญัตติ คนที่ ๒

นายสมชาย ปิงเมือง ผมนายสมชาย ปิงเมือง สมาชิกสภา อบต.จำป่าหวาย หมู่ที่ ๙ ขอเสนอนายบุญเรือง ศรีเมือง สมาชิกสภา อบต.จำป่าหวาย หมู่ที่ 1 เป็นคณะกรรมการแปรญัตติ คนที่ 2 ครับ

นายบุญเรือง ศรีเมือง ผมนายบุญเรือง ศรีเมือง สมาชิกสภา อบต.จำป่าหวาย หมู่ที่ 1 ขอถอนตัวครับ

นายสมชาย ปิงเมือง ผมนายสมชาย ปิงเมือง สมาชิกสภา อบต.จำป่าหวาย หมู่ที่ ๙ ขอเสนอนายนิรันดร์ ขวัญใจ สมาชิกสภา อบต.จำป่าหวาย หมู่ที่ 12 เป็นคณะกรรมการแปรญัตติ คนที่ 2 ครับ

นายนิรันดร์ ขวัญใจ ผมนายนิรันดร์ ขวัญใจ สมาชิกสภา อบต.จำป่าหวาย หมู่ที่ 12 ขอถอนตัวครับ

นายดุสิต ทาทอง ผมนายดุสิต ทาทอง สมาชิกสภา อบต.จำป่าหวาย หมู่ที่ 7 ขอเสนอนายเสาร์ อินปินตา สมาชิกสภา อบต.จำป่าหวาย หมู่ที่ 3 เป็นคณะกรรมการแปรญัตติ คนที่ 2 ครับ

นายบุญเรือง ศรีเมือง ผมนายบุญเรือง ศรีเมือง สมาชิกสภา อบต.จำป่าหวาย หมู่ที่ 1 ขอรับรองครับ

นายนิรันดร์ ขวัญใจ ผมนายนิรันดร์ ขวัญใจ สมาชิกสภา อบต.จำป่าหวาย หมู่ที่ 12 ขอรับรองครับ

นายวีระพร ขัติวงค์ ผมนายวีระพร ขัติวงค์ สมาชิกสภา อบต.จำป่าหวาย หมู่ที่ 4 ผมขอเสนอนายประหยัด จอมภา สมาชิกสภา อบต.จำป่าหวาย หมู่ที่ 13 เป็นคณะกรรมการแปรญัตติหมู่ที่ 2

นายประหยัด จอมภา ผมนายประหยัด จอมภา สมาชิกสภา อบต.จำป่าหวาย หมู่ที่ 13 ขอถอนตัวครับ

นายสมชาย ปิงเมือง ผมนายสมชาย ปิงเมือง สมาชิกสภา อบต.จำป่าหวาย หมู่ที่ 9 ขอเสนอนายนิยม ขัติธิ สมาชิกสภา อบต.จำป่าหวาย หมู่ที่ 3 เป็นคณะกรรมการแปรญัตติคนที่ 2

นายยงยุทธ เทพา ผมนายยงยุทธ เทพา สมาชิกสภา อบต.จำป่าหวาย หมู่ที่ 2 ขอรับรองครับ

นายธวัชชัย บุญเก่ง ผมนายธวัชชัย บุญเก่ง สมาชิกสภา อบต.จำป่าหวาย หมู่ที่ 6 ขอรับรองครับ

ประธานสภา อบต. ที่ประชุมเสนอบุคคลให้เป็นคณะกรรมการแปรญัตติ คนที่ 2 จำนวน 2 ท่าน คือนายเสาร์ อินปินตา สมาชิกสภา อบต.จำป่าหวาย หมู่ที่ 3 และนายนิยม ขัติธิ สมาชิกสภา อบต.จำป่าหวาย หมู่ที่ 3 ทั้งนี้จะต้องขอมติที่ประชุมว่าเห็นชอบให้บุคคลใดเป็นคณะกรรมการแปรญัตติคนที่ 2 โปรดยกมือครับ

ที่ประชุม มีมติเห็นชอบคณะกรรมการแปรญัตติ คนที่ 2 ดังนี้

- นายเสาร์ อินปินตา สมาชิกสภา อบต.จำป่าหวาย หมู่ที่ 3 จำนวน 17 เสียง

- นายนิยม ขัติธิ สมาชิกสภา อบต.จำป่าหวาย หมู่ที่ 3 จำนวน 3 เสียง

- งดออกเสียง จำนวน 2 เสียง

24

ประธานสภา อบต. ที่ประชุมมีมติ เลือกนายเสาร์ อินปินตา สมาชิกสภา อบต.จำป่าหวาย หมู่ที่ 3 เป็นคณะกรรมการแปรญัตติ คนที่ 2

ต่อไปขอให้ที่ประชุมเสนอบุคคลซึ่งสมควรเป็นคณะกรรมการแปรญัตติ คนที่ 3

นายนิรันดร์ ขวัญใจ ผมนายนิรันดร์ ขวัญใจ สมาชิกสภา อบต.จำป่าหวาย หมู่ที่ 12 ขอเสนอนายนิยม ขัตธิ สมาชิกสภา อบต.จำป่าหวาย หมู่ที่ 3 เป็นคณะกรรมการแปรญัตติ คนที่ 3

นายบุญเรือง ศรีเมือง ผมนายบุญเรือง ศรีเมือง สมาชิกสภา อบต.จำป่าหวาย หมู่ที่ 1 ขอรับรองครับ

นายวีระพร ขัติวงค์ ผมนายวีระพร ขัติวงค์ สมาชิกสภา อบต.จำป่าหวาย หมู่ที่ 4 ขอรับรองครับ

ประธานสภา อบต. ที่ประชุมจะเสนอท่านใดอีกหรือไม่ หากไม่มีผมขอมติที่ประชุมเห็นชอบให้นายนิยม ขัติธิ สมาชิกสภา อบต.จำป่าหวาย หมู่ที่ 3 เป็นคณะกรรมการแปรญัตติ คนที่ 3 หรือไม่

ที่ประชุม มีมติ ดังนี้ เห็นชอบ 20 เสียง

ไม่เห็นชอบ - เสียง

งดออกเสียง 3 เสียง

ประธานสภา อบต. สรุปผู้ได้รับการคัดเลือกให้เป็นคณะกรรมการแปรญัตติ จำนวน ๓ ท่าน ได้แก่

คนที่ ๑ นายสมชาย ปิงเมือง สมาชิกสภา อบต.จำป่าหวาย หมู่ที่ 9

คนที่ ๒ นายเสาร์ อินปินตา สมาชิกสภา อบต.จำป่าหวาย หมู่ที่ 3

คนที่ ๓ นายนิยม ขัตธิ สมาชิกสภา อบต.จำป่าหวาย หมู่ที่ 3

เมื่อได้คณะกรรมการแปรญัตติแล้ว ก็ขอให้ที่ประชุมได้กำหนดวันและสถานที่ ยื่นคำเสนอขอแปรญัตติให้กับคณะกรรมการ ขอเชิญครับ

นายอิสสระ ธีรธรรมปัญญา ผมนายอิสสระ ธีรธรรมปัญญา เลขานุการสภา อบต.จำป่าหวาย ตามระเบียบระเบียบกระทรวงมหาดไทย ว่าด้วยข้อบังคับการประชุมสภาท้องถิ่น พ.ศ.2547 (แก้ไขเพิ่มเติมถึง (ฉบับที่ 2) พ.ศ. 2554) ข้อ 45 วรรคท้าย ความว่า ญัตติร่างข้อบัญญัติงบประมาณจะพิจารณาสามวาระรวดเดียวไม่ได้ และในการพิจารณาวาระที่สองให้กำหนดระยะเวลาเสนอคำแปรญัตติไว้ไม่น้อยกว่ายี่สิบสี่ชั่วโมงนับแต่สภาท้องถิ่นมีมติรับหลักการแห่งร่างข้อบัญญัติงบประมาณนั้น ทั้งนี้ระยะเวลาในการรับคำเสนอคำแปรญัตติผมขอแบ่งออกเป็น 3 วันๆ ละ 8 ชั่วโมง นับรวมแล้วได้ 24 ชั่วโมงพอดี ในช่วงเวลาทำการซึ่งจะมีความเหมาะสมกว่า และสามารถนับวันหยุดราชการได้ ถือเป็นวันปฏิบัติงานของสภาได้เหมือนกัน

นายสมชาย ปิงเมือง ผมนายสมชาย ปิงเมือง สมาชิกสภา อบต.จำป่าหวาย หมู่ที่ 9 ผมขอเสนอจำนวน 3 วัน ตั้งแต่วันที่ 17 – ๑9 สิงหาคม ๒๕๖3 เวลา ๐๘.3๐ น. - ๑๖.3๐ น. สถานที่รับคำแปรญัตติ ห้องประชุมสภาองค์การบริหารส่วนตำบลจำป่าหวาย

นายบุญเรือง ศรีเมือง ผมนายบุญเรือง ศรีเมือง สมาชิกสภา อบต.จำป่าหวาย หมู่ที่ 1 ขอรับรองครับ

นายยงยุทธ เทพา ผมนายยงยุทธ เทพา สมาชิกสภา อบต.จำป่าหวาย หมู่ที่ 2 ขอรับรองครับ

นายพงษ์พันธ์ เจริญ ผมนายพงษ์พันธ์ เจริญ สมาชิกสภา อบต.จำป่าหวาย หมู่ที่ 7 ขอเสนอวันที่ 15 – 17 สิงหาคม 2563 เวลา ๐๘.3๐ น. - ๑๖.3๐ น. สถานที่รับคำแปรญัตติ ห้องประชุมสภาองค์การบริหารส่วนตำบลจำป่าหวาย

นายวีระพร ขัติวงค์ ผมนายวีระพร ขัติวงค์ สมาชิกสภา อบต.จำป่าหวาย หมู่ที่ 4 ขอรับรองครับ

นายดุสิต ทาทอง ผมนายดุสิต ทาทอง สมาชิกสภา อบต.จำป่าหวาย หมู่ที่ 7 ขอรับรองครับ

25

ประธานสภา อบต. มีท่านใดจะเสนอเป็นอย่างอื่นหรือไม่ครับ เมื่อมีผู้เสนอกำหนดวันรับคำแปรญัตติ 2 ท่าน ดังนั้นจึงขอมติที่ประชุมในการพิจารณาว่าจะกำหนดรับคำแปรญัตติร่างข้อบัญญัติองค์การบริหารส่วนตำบล เรื่อง งบประมาณรายจ่าย ประจำปีงบประมาณ พ.ศ.๒๕๖4 วันใดระหว่างวันที่ 15 – 17 สิงหาคม ๒๕๖3 เวลา ๐๘.03๐ น. - ๑๖.3๐ น. ณ ห้องประชุมสภาองค์การบริหารส่วนตำบลจำป่าหวาย กับวันที่ 17 – ๑9 สิงหาคม ๒๕๖2 เวลา ๐๘.03๐ น. - ๑๖.3๐ น. ณ ห้องประชุมสภาองค์การบริหารส่วนตำบลจำป่าหวาย ขอมติที่ประชุมโดยการยกมือครับ

ที่ประชุม มีมติกำหนดวันยื่นคำเสนอขอแปรญัตติ ร่างข้อบัญญัติองค์การบริหารส่วนตำบล เรื่อง งบประมาณรายจ่าย ประจำปีงบประมาณ พ.ศ.๒๕๖4 ดังนี้

- ในวันที่ 15 – 17 สิงหาคม ๒๕๖3 เวลา ๐๘.03๐ น. - ๑๖.3๐ น. ณ ห้องประชุมสภาองค์การบริหารส่วนตำบลจำป่าหวาย เห็นชอบจำนวน 6 เสียง

- ในวันที่ ๑7 – ๑9 สิงหาคม ๒๕๖3 เวลา ๐๘.3๐ น. - ๑๖.3๐ น. ณ ห้องประชุมสภาองค์การบริหารส่วนตำบลจำป่าหวาย เห็นชอบจำนวน 14 เสียง

- งดออกเสียงจำนวน 3 เสียง

นายอิสสระ ธีรธรรมปัญญา ผมนายอิสสระ ธีรธรรมปัญญา เลขานุการสภา อบต. เมื่อที่ประชุมมีมติกำหนดวันรับคำแปรญัตติในวันที่ 17 – 19 สิงหาคม 2563 ทำให้ระยะเวลาในการพิจารณาข้อบัญญัติฯ เกินกว่าระยะเวลาของสมัยประชุมสมัยนี้ ทั้งนี้จะได้ขออนุมัติจากนายอำเภอเพื่อขยายเวลาการะประชุมสภาสมัยสามัญออกไปอีก เพื่อให้สภาสามารถพิจารณาร่างข้อบัญญัติฯ ได้ต่อไป และเพื่อให้การประชุมคณะกรรมการแปรญัตติ เป็นไปตามระเบียบกำหนด ผมขอเชิญท่านคณะกรรมการแปรญัตติ ประชุมนัดแรก ในการเลือกประธานคณะกรรรมการและเลขานุการฯ วันนี้หลังจากเลิกประชุมแล้วครับ

**ระเบียบวาระที่ 4** **เรื่องอื่น ๆ**

ประธานสภา อบต. ต่อไปเป็นระเบียบวาระที่ 4 เรื่องอื่น ๆ ที่ประชุมมีท่านใดจะซักถามหรือเสนอในเรื่องใดหรือไม่ ขอเชิญครับ

นายอิสสระ ธีรธรรมปัญญา ผมนายอิสสระ ธีรธรรมปัญญา เลขานุการสภา อบต.จำป่าหวาย ผมขออนุญาตที่ประชุมชี้แจงในเรื่องการการเขียนบันทึกการประชุมไม่ว่าจะเป็นการประชุมในรูปของคณะกรรมการหมู่บ้าน ประชุมประชาคมหมู่บ้าน หรือประชุมประจำเดือนของแต่ละหมู่บ้าน ซึ่งการประชุมบางครั้งมีผลการการเสนอโครงการเพื่อขอรับการสนับสนุนงบประมาณ ไม่ว่าจะเป็นงบประมาณจากองค์การบริหารส่วนตำบล หรือที่ผ่านมาเป็นงบประมาณจากอำเภอ จังหวัดหรือหน่วยงานต่างๆ ที่สามารถขอรับการสนับสนุนงบประมาณได้ ซึ่งโดยส่วนใหญ่เขียนการโดยไม่มีรูปแบบที่ถูกต้อง บางท่านก็หลงประเด็น แม้แต่การลงมติต่างๆ ก็เขียนปะปนกันไปหมด ซึ่งผมจะขอความร่วมมือจากทางกำนันผู้ใหญ่บ้าน หรือผู้ที่รับผิดชอบในการจัดทำบันทึกการประชุม โดยผมจะขอเชิญร่วมกันให้ความรู้ หรือเป็นการสอบเกี่ยวกับแนวทางการจัดทำบันทึกการประชุมต่างๆ ซึ่งก็คงจะใช้เวลาไม่มาก เพื่อจะได้มีรูปแบบที่ถูกต้องและชัดเจนมากที่สุด เพราะปัจจุบันไม่ว่าจะของบประมาณจากหน่วยงานใดก็ตาม ส่วนมากจะเน้นที่บันทึกประชุมหรือมติของหมู่บ้านเสนอพร้อมโครงการเพื่อใช้ในการพิจารณาทั้งสิ้น ถ้าหมู่บ้านพร้อมเมื่อไหร่สามารถนัดผมได้ตลอดเวลา ขอบคุณครับ

26

นายอนันต์ วงค์บุตร ผมนายอนันต์ วงค์บุตร กำนันตำบลจำป่าหวาย จากที่ท่านปลัดพูดมานั้นในเรื่องการจัดทำบันทึกการประชุมต่างๆ ของหมู่บ้าน ผมเห็นดีด้วยครับ เพราะปัจจุบันนี้การเขียนบันทึกไม่ค่อยเป็นรูปแบบที่ถูกต้อง เพราะบันทึกไม่ใช่เพียงเก็บไว้เป็นหลักฐานอย่างเดียว ยังต้องใช้ประกอบการเสนอโครงการต่างๆ เพื่อขอรับงบประมาณจากหน่วยงานไม่ว่าจะเป็นหน่วยงานราชการ หรือของหน่วยเอกชนด้วย ต้องขอขอบคุณท่านปลัดที่จะช่วยชี้แนะในเรื่องนี้ครับ

ประธานสภา อบต. ที่ประชุมมีสมาชิกท่านใดจะซักถามหรือชี้แจงในประเด็นใดอีกหรือไม่ หากไม่มีผมขอปิดการประชุมเพียงเท่านี่ ขอขอบคุณทุกท่านที่เสียงสละเวลาเข้าร่วมประชุมในครั้งนี้ครับ

ปิดประชุมเวลา 12.35 น.

ลงชื่อ อิสสระ ธีรธรรมปัญญา ผู้จดรายงานการประชุม

(นายอิสสระ ธีรธรรมปัญญา)

เลขานุการสภาองค์การบริหารส่วนตำบล

ลงชื่อ บุญช่วย มหาวรรณศรี ผู้รับรองรายงานการประชุม

(นายบุญช่วย มหาวรรณศรี )

ประธานสภาองค์การบริหารส่วนตำบล